text: 32 “Oo dzifowo, mifu to anyi, mele nu fo ge,Eye anyigba nese nye numenyawo.2 Nye nufiafia adza abe tsi ene;Nye nya adza abe zãmu* ene,Abe tsie nyɔ́ ɖe gbe dzi ene,Abe gbafie wɔ ɖe nu miemiewo dzi ene.3 Elabena maɖe gbefã Yehowa fe ŋkɔ.+Mifo nu tso mía Mawu la fe gãnyenye ŋu!+4 Agakpe la, efe dɔwɔwɔ de blibo,+Elabena efe mɔwo katã dzɔ.+Mawu nyatefetɔ,+ ame si mewɔa nu madzɔmadzɔ gbeɖe o;+Dzɔdzɔetɔ kple nutefewɔla wònye.+5 Woawoe wɔ nu tovo.+Menye viawoe wonye o, woawo ŋutɔwo gbɔe vodada la tso.+Dzidzime gɔglɔ̃ totro wonye!+6 Oo, dukɔ tsibome manyanu,+Aleae wòle be miawɔ ɖe Yehowa ŋua?+Ðe menye eyae nye Fofowò si wɔ wò,+Eya ame si wɔ wò hena nèli ke oa?7 Ðo ŋku tsãŋkekewo dzi;Bu dzidzime siwo va yi la ŋu.Bia fofowò, eye atoe na wò;+Bia wò ametsitsiwo, eye woagblɔe na wò.8 Esime Dzifoʋĩtɔ la ma domenyinu na dukɔwo,+Esime wòma Adam* fe viwo tso wo nɔewo gbɔ la,+Eɖo lifo na dukɔwo,+Ðe ale si Israel-viwo sɔ gbɔe nu.+9 Elabena Yehowa fe gomee nye efe dukɔ;+Yakob ye nye efe domenyinu.+10 Efɔe le gbedzi+Le gbedadafo, afi si gbemelãwo le xɔxlɔ̃m le.+Ekpɔ eta, elé be nɛ,+Eye wòkpɔ eta abe efe ŋku fe gadaglamakui ene.+11 Ale si ko hɔ̃ ʋuʋua efe atɔ,Saa agba ɖe viawo dzi,Kekea efe aʋalawo me hekɔa wo,Eye wòtsɔa wo ɖe efe aʋalawo dzi la,+12 Yehowa ɖeɖe koe kplɔe;*+Dutamawu aɖeke mekpe ɖe eŋu o.+13 Ena wònya avuzi le anyigba fe tonyigbawo dzi,+Ale be wòɖu anyigbadzikutsetsewo.+Ena anyitsi tso agakpe la me wònoKple ami tso kpe sesẽ me,14 Nyinotsi kpekẽ kple alẽnotsi,Hekpe ɖe agbo nyuitɔwo* ŋu,Basantɔwo fe alẽtsuwo, kple gbɔ̃tsuwo,Hekpe ɖe lu dokuwo* ŋu;+Eno wain si wotsɔ waintsetsemetsi* wɔ.15 Esi Yesurun* da ami la, edze aglã henɔ afɔkli dam.Èda ami, èkpɔ lãme heklã.+Esia tae wògblẽ Mawu si wɔe la ɖi.+Eye wòdo vlo efe xɔname fe Agakpe la.16 Wotsɔ mawu tutɔwo do dɔmedzoe nɛ;+Wotsɔ ŋunyɔnuwo nɔ dziku dom nɛ.+17 Wonɔ vɔ sam na gbɔgbɔ vɔ̃wo, ke menye na Mawu o,+Na mawu siwo womenya o,Na mawu yeye siwo do nyitsɔ laa,Siwo nye mawu siwo mia tɔgbuiwo menya o.18 Èŋlɔ Agakpe+ si dzi wò la be,Eye mèɖo ŋku Mawu, si fe dɔme nèdzɔ tso la dzi o.+19 Esi Yehowa kpɔe la, egbe wo+Elabena viaŋutsuwo kple vianyɔnuwo do dziku nɛ.20 Eya ta egblɔ be: ‘Maɣla nye ŋkume ɖe wo;+Ne makpɔ nu si ava dzɔ ɖe wo dzi.Elabena dzidzime gblẽku wonye,+Vi siwo me anukwareɖiɖi aɖeke mele o.+21 Wotsɔ nu si menye mawu o do dɔmedzoe nam;+Wotsɔ wofe legba maɖinuwo do dziku nam.+Eya ta matsɔ dukɔ maɖidukɔ ana woaʋã ŋu;+Matsɔ dukɔ tsibome aɖe ado dziku na wo.+22 Elabena nye dɔmedzoe fla helé dzo,+Eye wòabi ade Tsiẽfe* fe goglofe ke,+Eye wòafiã anyigba la kple edzi kutsetsewo,Eye wòabi towo fe gɔmeɖoanyiwo vlavlavla.23 Mana wofe xaxawo nadzi ɖe edzi na wo;Mada nye aŋutrɔwo katã ɖe wo ŋu.24 Dɔwuame ana nu nate wo ŋu belibeli+Eye asrã sesẽ kple tsɔtsrɔ̃ dziŋɔ ana wo nu nayi keŋkeŋ.+Madɔ lã wɔadãwo woaɖu wo+Kple da vɔ̃wo* ɖa woaɖu wo.25 Yi awu wo le gota;+Eye ŋɔdzi le xɔ me+Na ɖekakpui kple ɖetugbui leafe siaa,Na vi nono kple amegã taɣi siaa.+26 Megblɔ be: “Makaka wo;Mana woaŋlɔ wo be le amegbetɔwo dome,”27 Futɔ la fe dziku si wòado nam la ŋue mebu,+Elabena ketɔwo ase egɔme bubui.+Eye woagblɔ be: “Míafe ŋusẽ ɖu dzi;+Menye Yehowa ye wɔ nu siawo katã o.”28 Elabena wonye dukɔ si si tagbɔ mele o,*Eye womesea nu gɔme o.+29 Ðe wònye nunyalawoe wonye la,+ anye ne wode ŋugble le esia ŋu!+Anye ne wobu nu si ava dzɔ ɖe wo dzi la ŋu.+30 Aleke ame ɖeka awɔ aɖe ame akpe ɖeka ɖe nu,Eye ame eve nana ame akpe ewo nasi?+Negbe ɖeko wofe Agakpe la tsɔ wo dzra,+Eye Yehowa tsɔ wo de asi hafi.31 Elabena wofe agakpe mele abe míafe Agakpe la ene o,+Míafe futɔwo gɔ̃ hã kpɔ esia dze sii.+32 Elabena wofe wainka nye Sodom fe wainkawo,Wotso Gomora toŋugblewo me.+Wofe waintsetse nye waintsetse si me aɖi le,Wofe wainkpowo vena.+33 Wofe wain nye dawo fe aɖi,Enye fliwo fe aɖi vɔ̃.34 Ðe womedzrae ɖo ɖe gbɔnye,Eye wotre enu wòle nye nudzraɖofe oa?+35 Tɔnyee nye hlɔ̃biabia kple tefeɖoɖo,+Ne wofe afɔ naɖiɖi le ɣeyiɣi ɖoɖi la dzi,+Elabena wofe tsɔtsrɔ̃gbe gogo,Eye nu si le wo lalam la ava kaba.’36 Elabena Yehowa adrɔ̃ ʋɔnu efe dukɔ,+Eye efe subɔlawo fe nu awɔ nublanui nɛ,*+Ne ekpɔ be ŋusẽ vɔ le wo ŋu keŋ,Eye wɔnamanɔŋutɔwo kple ame beliwo koe susɔ.37 Eye wòagblɔ be: ‘Afi kae wofe mawuawo le,+Agakpe si wosi tso,38 Siwo ɖua wofe vɔsalãwo fe ami,*Noa wofe nunovɔsawo fe wain?+Mina woatso axɔ na mi.Mina woazu sitsofe na mi.39 Azɔ mikpɔ ɖa, nyee nye Mawu,+Eye mawu bubu aɖeke meli kpe ɖe ŋunye o.+Mewua ame, eye megbɔa agbe ame.+Medea abi ame ŋu,+ eye madaa gbe le ame ŋu,+Eye ame aɖeke mate ŋu aɖe ame tso asinye me o.+40 Elabena medo nye asi ɖe dzi,Eye meka atam be: “Zi ale si mele agbe tegbee la,”+41 Ne menyre nye yi dadzo la,Eye nye asi le klalo hena ʋɔnudɔdrɔ̃ la,+Mabia hlɔ̃ nye ketɔwo,+Eye maɖo etefe na ame siwo lé fum la.42 Mana nye aŋutrɔwo nano ʋu amu,Eye nye yi aɖu lã,Ame siwo wowu kple aboyomewo fe ʋue,Futɔ la kplɔlawo fe tawoe.’43 Mi dukɔwo, mikpɔ dzidzɔ kple efe dukɔ la,+Elabena abia hlɔ̃ ɖe efe subɔlawo fe ʋu ta,+Abia hlɔ̃ efe ketɔwo ɖe etefe,+Eye wòalé avu* ɖe efe dukɔ la fe anyigba ta.”44 Ale Mose kple Hosea,*+ Nun vi va gblɔ ha sia me nyawo katã ɖe dukɔ la fe to me.+45 Esi Mose gblɔ nya siawo katã na Israel blibo la vɔ la,46 egblɔ na wo be: “Mina nya siwo katã metsɔ le nu xlɔ̃m mi egbea la nade dzi gbɔ na mi,+ ne miade se na mia viwo be woawɔ Se sia me nyawo katã dzi.+47 Elabena menye nya gbɔlo wònye na mi o, ke boŋ miafe agbee,+ eye nya siawo ana mianɔ agbe didi le anyigba si miele Yordan tso ge ayi aɖaxɔ wòazu mia tɔ la dzi.”48 Yehowa gblɔ na Mose gbe ma gbe ke bena:49 “De Abarim To+ sia dzi, si nye Nebo To+ si le Moab-nyigba dzi, eye wòdze ŋgɔ Yeriko, ne nàkpɔ Kanaan-nyigba, si tsɔ ge mala na Israel-viwo wòazu wo tɔ la ɖa.+50 Eye àku ɖe to si lia ge nàla la dzi, eye woatsɔ wò akpe ɖe wò amewo* ŋu, abe ale si ko nɔviwò Aron ku le Hor To+ la dzi, eye wotsɔe kpe ɖe efe amewo ŋu ene;51 elabena mi ame evea miewɔ nutefe nam le Israel-viwo dome le Meriba+ le Kades tsi la gbɔ le Zin gbedzi o, elabena miekɔ ŋunye le Israel-viwo ŋkume o.+52 Ànɔ adzɔge akpɔ anyigba la ɖa, ke màde anyigba si metsɔ le Israel-viwo nam la dzi o.”+


c: text/html

text:
25 Emegbe Samuel+ ku; eye Israel blibo la katã va fo fu hefae, eye woɖii ɖe efe me le Rama.+ Eyome David tso heyi Paran gbedzi.2 Ke ŋutsu aɖe nɔ Maon,+ eye efe dɔwɔfe le Karmel.*+ Ŋutsu sia nye kesinɔtɔ, alẽ akpe etɔ̃ kple gbɔ̃ akpe ɖeka le esi, eye wònɔ fu kom na efe alẽwo le Karmel ɣemaɣi.3 Ŋutsua ŋkɔe nye Nabal,+ eye srɔ̃a ŋkɔe nye Abigail.+ Nyɔnua sea nu gɔme, eye wòdze tugbe, ke ŋutsua ya nye ŋlɔmitɔ+ eye meɖɔ ʋu o; enye Kaleb+ fomea me tɔ.4 David se le gbea dzi be Nabal le fu kom na efe alẽwo.5 Ale David dɔ ɖekakpui ewo hegblɔ na wo be: “Miyi Karmel, ne mieyi Nabal gbɔ la miado gbe nɛ nam.6 Eye miagblɔ nɛ be: ‘Míedi lãmesẽ kple agbe didi na wò,* eme nenyo na afewòmetɔwo, eye eme nenyo na nu siwo katã le asiwò.7 Mese be èle fu kom na wò lãwo. Esime wò alẽkplɔlawo va nɔ mía gbɔ la, míewɔ nu vevi aɖeke wo o.+ Eye wofe naneke mebu le ŋkeke siwo katã wonɔ Karmel o.8 Bia wò ŋutɔ wò ɖekakpuiawo se, ne woagblɔe na wò. Ve nye ɖekakpuiwo nu, elabena ŋkeke nyui dzie míeva. Meɖe kuku, na nu sia nu si nàte ŋui la wò dɔlawo kple viwò David.’”+9 Eye David fe ɖekakpuiawo va gblɔ nya siawo katã na Nabal le David fe ŋkɔ me. Esi wofo nu vɔ la,10 Nabal gblɔ na David fe dɔlawo be: “Ame kae nye David, eye ame kae nye Isai vi la? Le egbeŋkeke siawo me la, subɔvi geɖewo le sisim le wofe afetɔwo gbɔ.+11 Ðe matsɔ nye abolo kple nye tsi kpakple nye lã si mewu na nye fukolawo la ana ame siwo ame aɖeke menya afi si wotso gɔ̃ hã oa?”12 Eye David fe ɖekakpuiawo trɔ dzo yi ɖagblɔ nya siawo katã nɛ.13 Enumake David gblɔ na efe amewo be: “Mia dometɔ ɖe sia ɖe neta yi!”+ Ale wo dometɔ ɖe sia ɖe ta yi, eye David ŋutɔ hã ta yi, eye ŋutsu alafa ene dze David yome, ke wogblẽ ŋutsu alafa eve ɖe agbaawo gbɔ.14 Ke Nabal fe subɔvi ɖeka va gblɔ na Nabal srɔ̃ Abigail be: “Kpɔ ɖa, David dɔ amewo tso gbea dzi be woava di nyui na míafe afetɔ, ke eda gbe ɖe wo gbɔ hedzu wo.+15 Evɔ ŋutsuawo wɔ nyui geɖe na mí. Womewɔ nu vevi mí o, eye naneke hã mebu na mí le ŋkeke siwo katã míenɔ gbea dzi kpli wo la o.+16 Gli wonye nɔ mía ŋu zã kple keli le ŋkeke siwo katã míenɔ wo gbɔ nɔ lãhawo kplɔm.17 Eya ta bu nu si nàwɔ ŋu, elabena woɖo vɔ̃ ɖe míafe afetɔ kple efe afe blibo la katã ŋu,+ elabena yakamee+ míafe afetɔ nye, eye nufofo nɛ sesẽna.”18 Eya ta Abigail+ wɔ kaba tsɔ abolo alafa eve, wain ze gã eve, alẽ atɔ̃ siwo wowu la fe lã, nuku tɔtɔe seya atɔ̃,* waintsetse fufu bolo alafa ɖeka kple gbotsetsebolo alafa eve, eye wòtsɔ wo katã do agbae na tedziwo.+19 Eye wògblɔ na efe dɔlawo be: “Midze ŋgɔnye; mele mia yome.” Gake megblɔ nya aɖeke na srɔ̃a Nabal o.20 Esi wòdo tedzi la ɖi abu ɖo toa xa yina la, kasia David kple efe amewoe nye ema gbɔna, eye wòyi ɖado go wo.21 Ke David gblɔ be: “Dzodzroe medzɔ ame sia fe nuwo katã ŋu le gbea dzi. Efe nuwo katã dometɔ ɖeka pɛ hã mebu o,+ evɔ wòtsɔ vɔ̃ ɖo nyui tefe nam.+22 Eya ta Mawu nefia David fe futɔwo, eye wòagafia wo ɖe edzi, ne efe ŋutsuwo* dometɔ aɖe atsi agbe hafi ŋu nake fĩ!”23 Esi Abigail nya kpɔ David ko la, ewɔ kaba ɖi le tedzi la dzi, eye wòtsyɔ mo anyi ɖe David ŋkume hebɔbɔ de ta agu.24 Eye wòbɔbɔ ɖe efe afɔnu gblɔ be: “Nye afetɔ, vodada la nanɔ dzinye; meɖe kuku, na wò dɔlanyɔnu nafo nu, eye se wò dɔlanyɔnu la fe nyawo.25 Nye afetɔ, meɖe kuku, mègatsɔ Nabal yakame+ sia fe nya de tame o, elabena eya kple efe ŋkɔe sɔ. Eŋkɔe nye Nabal,* eye movidzɔdzɔ tso afe ɖe egbɔ. Ke wò dɔlanyɔnu mekpɔ nye afetɔ fe ɖekakpui siwo nèdɔ ɖa la o.26 Eya ta nye afetɔ, zi ale si Yehowa le agbe, eye wò hã nèle agbe la,* Yehowae xe mɔ na wò+ be nàgaɖi ʋufɔ,+ atsɔ wò ŋutɔ wò asi abia hlɔ̃e o.* Eya ta wò futɔwo kple ame siwo le nye afetɔ fe gbegblẽ dim la nazu abe Nabal ene.27 Ke azɔ xɔ nunana*+ sia si wò dɔlanyɔnu tsɔ vɛ na nye afetɔ la na ɖekakpui siwo le nye afetɔ yome.+28 Tsɔ wò dɔlanyɔnu fe dzidada kee dzro, elabena Yehowa atso afe si anɔ anyi ɖaa la na nye afetɔ,+ elabena Yehowa fe aʋawo wɔmee nye afetɔ le,+ eye womekpɔ nu vɔ̃ɖi wɔwɔ le mewò le wò agbemeŋkekewo katã me o.+29 Ne ame aɖe tso be yeati yowòme, aɖe wò agbe* ɖa la, ekema woabla nye afetɔ fe agbe* ɖe agbekplo me wòanɔ dedie le Yehowa wò Mawu gbɔ, ke ada wò futɔwo fe agbe* abe akafo mee wòdee da ene.30 Ne Yehowa wɔ nu nyui siwo katã fe ŋugbe wòdo na nye afetɔ eye wòɖo wò kplɔlae ɖe Israel nu la,+31 mave wò alo aɖu dzi na wò be yekɔ ʋu ɖi dzodzro, alo yetsɔ ye ŋutɔ yefe asi bia hlɔ̃e o.*+ Eya ta ne Yehowa na eme nyo na nye afetɔ la, nàɖo ŋku wò dɔlanyɔnu la dzi.”32 Eye David gblɔ na Abigail be: “Woakafu Yehowa, Israel fe Mawu la, ame si dɔ wò egbea be nàva do gom!33 Woakafu wò aɖaŋudzedze, eye woakafu wò, ame si xe mɔ nam egbe sia be nyemeɖi ʋufɔ+ alo tsɔ nye ŋutɔ nye asi bia hlɔ̃e o.*34 Ke zi ale si Yehowa, Israel fe Mawu, ame si xe mɔ nam be magawɔ nu vevi wò o+ la le agbe la, ne menye ɖe nèwɔ kaba va do gom o la,+ anye ne ŋutsu* aɖeke magasusɔ na Nabal hafi ŋu nake o.”+35 Eye David xɔ nu siwo wòtsɔ vɛ la hegblɔ nɛ be: “Heyi afe le ŋutifafa me. Kpɔ ɖa, mese wò gbe, eye mawɔ nu si nèdi la na wò.”36 Emegbe Abigail va Nabal gbɔ, ke Nabal ɖo nuɖukplɔ̃ gã aɖe nɔ dzidzɔ kpɔm le efe me abe fia ene, eye Nabal fe dzi le dzidzɔ kpɔm, eye wòmu aha vlevlevle. Ke Abigail megblɔ nya aɖeke nɛ o va se ɖe esime ŋu ke.37 Esi ŋu ke, eye wain la kɔ le mo na Nabal la, srɔ̃a gblɔ nya siawo nɛ. Ale dzi fa ɖe dɔme nɛ, eye efe lãme tu wòzu abe kpe ene.38 Anɔ abe ŋkeke ewo ene emegbe la, Yehowa fo Nabal eye wòku.39 Esi David se be Nabal ku la, egblɔ be: “Woakafu Yehowa, ame si drɔ̃ nye nya nam+ heɖe nye vlodoame ɖa eye wòɖem tso Nabal si me,+ eye mena efe subɔla wɔ vɔ̃ o,+ ale be Yehowa trɔ Nabal fe nu vɔ̃ɖi wɔwɔ la va eya ŋutɔ fe ta dzi!” Eye David dɔ ame ɖa be woaɖafo nu kple Abigail na ye, ne yeaɖee.40 Eye David fe dɔlawo va Abigail gbɔ le Karmel hefo nu kplii be: “David dɔ mí ɖe gbɔwò be yeaɖe wò nàzu ye srɔ̃.”41 Etso enumake, eye wòbɔbɔ hetsyɔ mo anyi gblɔ be: “Kpɔ ɖa, efe kosie menye; melɔ̃ be manye dɔlanyɔnu aklɔ afɔ+ na nye afetɔ fe subɔviwo.”42 Eye Abigail+ wɔ kaba de efe tedzi dzi, eye efe dɔlanyɔnu atɔ̃ le eyome; eye wòkplɔ David fe dɔlawo ɖo yi, eye wòzu srɔ̃a.43 Do ŋgɔ la, David ɖe Ahinoam+ si tso Yezreel,+ eye nyɔnu eveawo siaa va zu srɔ̃awo.+44 Ke Saul tsɔ vianyɔnu Mikal,+ si nye David srɔ̃ la, na Palti,+ Lais vi, ame si tso Galim.
Etenuŋɔŋlɔ
^ Enye du aɖe le Yuda; menye eya kee nye Karmel To la o.

robotstxt: allowed

filter: keep


text:
Sefofowo Nɔfe Tɔxɛ Aɖe
Sefofowo Nɔfe Tɔxɛ Aɖe
ETSO NYƆ! ŊLƆLA SI LE SOUTH AFRICA GBƆ
ESI fe alafa 18 lia me numiemieŋutinunyala Carolus Linnaeus ɖe sefofo aɖewo siwo le Afrika ɖe hatsotso me vɔ la, egblɔ le tefe si wokpɔ wo tsoe ŋu be “anyigba dzi paradiso ma, Cape of Good Hope si Wɔla Dɔmenyotɔ la tsɔ Efe nu nyuitɔwo ɖo atsyɔ na.”
Nu nyuitɔ siawo siwo wòwɔnɛ la le tefe aɖe si le Afrika fe anyiehe nuwufe lɔfo. Netherlandstɔ siwo va nɔ afima na ŋkɔ numiemie si bɔ ɖe nutoame wu be fijnbosch, si gɔmee nye “ati wusɛ” (fine bush le Eŋlisigbe me) alo “ati suewo.” Esi nya fijn fia “sue” ta la, anye alesi aŋgbaawo le sue kple alesi nutoa me numiemiewo fe atiwo le lɛɛ ye wowɔnɛ. Le ɣeyiɣi aɖe megbe la, nya fijnbosch va zu “fynbos.” Numiemie siwo le Fynbos nutoa me fe aŋgbawo te ŋu nɔa sue hesẽna, gake sefofoawo fe lolome, amadede, kple wofe nɔnɔme nya kpɔna ŋutɔ.
Fynbos nutoa le sefofowo fe nuto si to vovo kura tso bubu siwo le xexeame gbɔ la dome—si nye Cape Sefofo nutoa. * Togbɔ be tefe sue aɖe koe nuto sia xɔ hã la, enye tefe si numiemie fomevi gbogbo aɖewo le—nyatakaka aɖe ɖee fia be wosɔ gbɔ wu 8,550—eye wo memama etɔ̃ fe akpa eve mele xexeame fe akpa bubu aɖeke woakpɔ o.
Numiemie fomevi vovovo 1,470 sɔŋ ye wode dzesi le Table-to ɖeɖe dzi! Wogblɔ le New Scientist magazine me be “esia sɔ gbɔ wu esiwo le Britain Ƒukpowo katã dzi.” Azɔ hã, Fynbos nuto sia kpɔ ŋusẽ geɖe ɖe xexeame fe akpa bubuwo dzi. Le mɔ ka nu?
Sefofo Hamehame Wɔnukuawo
Ne sefofo si woyɔna be geranium le fesreti dzi na wò la, ke anye be esiwo tso Fynbos nutoame dometɔ ɖekae wòanye. Le wo fomevi vovovo 250 siwo dzɔna le wo ɖokuisi le anyigba dzi dome la, wo memama etɔ̃ fe akpa eve kple edzivɔ le Fynbos nutoa me.
Gakpe ɖe eŋu la, Iridaceae-sefofo 1,800 fe memama etɔ̃liae le afisia, eye gladioli 72 kple edzivɔ si megale xexeame fe akpa aɖeke o la le wo dome. Le esiwo nye daisies kple vygies gome la, wo fomevi vovovo 1,646 ye le Afrika fe anyiehekpa sia dzi. * Esiwo melɔ̃na yrɔna o, siwo fe amadede ganɔa wo ŋu wozãna fe geɖe tsɔ ɖoa atsyɔ̃e ne wofu gɔ̃ hã la le wo dome.
Gake nusi ɖe dzesi wu le Fynbos nutoa me ŋue nye sefofo si woyɔna be erica, alo heath. Awɔ mo yaa na wò be le erica fomevi vovovo 740 siwo le xexeame katã la, wo dometɔ 625 le Fynbos!
Sukligbe Kple Suklixe
Linnaeus lé ŋku ɖe Fynbos fe sefofo hatsotso aɖe si si nɔnɔme wɔnuku vovovo le ŋu. Ena ŋkɔ wo be Protea (ele Proteaceae hatsotso me), si nye Helatɔwo fe mawu Proteus si wosusu be etrɔna ɖe nɔnɔme vovovo me la fe ŋkɔ. Proteas vovovo 328 ye dzɔ tso Fynbos nutoa me. Dzidzɔ gã ŋutɔe wòanye be nànɔ tsa ɖim le Cape towo dome ko ake ɖe protea fe lolotɔ kekeake ŋu! Efe sefofo dzeania lolona wua amegbetɔ fe mo ɣeaɖewoɣi.
Protea fomevi bubu si bɔ enye “sukligbe.” Ati sia fe sefofowo nɔna abe kpluwo ene, eye tsi vivi gbogbo aɖe dzina ɖe wo me. Ame gbãtɔ siwo va nɔ afima trɔa sefofoawo me tsi vivi ɖe ganu me, eye emegbe woɖanɛ wòzua nunono.
Cape fe suklixe—Fynbos nutome ɖeɖekoe xe sia le—eye wòlɔ̃a proteas fe tsi vivia ale gbegbe. Suklixea tsɔa efe dɔ kple aɖe legbea noa sefofoa me tsi vivia, eye dɔmenyo si eya hã wɔnae nye be etsɔa sefofo ŋu ʋuʋudedi tsoa sefofo ɖeka ŋu yia bubu dzi—enye dɔ nyui aɖe si nana atiwo te ŋu tsena. Gakpe ɖe eŋu la, suklixea fɔa nudzodzoe siwo va nɔa sefofo gã siawo ŋu la mina. Alea wɔ be xea kple sefofoa hiã wo nɔewo fe kpekpeɖeŋu hafi woate ŋu anɔ agbe.
Kpekpeɖeŋunana Vevi Bubuwo
Protea sefofo aɖewo gogo anyigba ŋutɔ ale be woɣla ɖe numiemie bubuwo te. Ʋeʋẽ lilili si nɔa protea siawo ŋu nana afiwo mevɔna le egbɔ o. Afiawo foa ta ɖe sefofoawo me eye wonoa wo me tsi, eye emegbe wotsɔa sefofo ŋu ʋuʋudedi siwo lé ɖe wofe fuwo ŋu la yia protea sefofo bubuwo gbɔe. Eyata kpekpeɖeŋunana sia le gbefi kple protea dome hena wofe agbe nɔnɔ.
Kpekpeɖeŋunana sia tɔgbee le sefofo si nye erica kple agoɖitsi si fe akɔta fe amadede nye aŋutiɖiɖi, si le Fynbos nuto ɖeɖeko me la dome. Le alesi sefofoawo bi gɔdɔ̃e ta la, wosɔ nyuie na agoɖitsia fe dɔ. Ne xea fo dɔ ɖe sefofoa me be yeano eme tsi la, sefofo ŋu ʋuʋudedi kɔna ɖe efe ta ŋu. Le fe bliboa me la, erica fosewo kpɔa agoɖitsia fe nuhiahiãwo gbɔ, eye xea fe dɔ si nana atiwo te ŋu tsena ɖea vi na numiemieawo hã. Adzɔ dzi na wò ŋutɔ ne ànɔ zɔzɔm le to aɖe ŋu ko akpɔ nuwɔwɔ aduadu wɔnuku sia!
Nugbagbe bubu geɖe aɖewo hã hiã le Fynbos. Le kpɔɖeŋu me, kpakpaluʋui fomevi aɖe si woyɔna be Table-to ŋu fe atsyɔ̃ la koŋue nana sefofo dzẽ hamehame 15 tsea ku. Sefofo siawo dometɔ si wonya wu enye disa, si ɖoa atsyɔ̃ na Table-toa.
Azɔ hã, alegeli fomevi aɖewo li siwo ɖua numiemie hatsotso siwo nye orchid, dzogbenya, kple iris fe ke siwo nɔa nogoo. Cape alegeliawo tsɔa sefofoawo fe ke kakɛwo ɖadzrana ɖo ɖe wofe dowo me. Esiwo ge le mɔ dzi alo susɔ ɖe doa me si womete ŋu ɖu o la va toa ke hemiena.
Lã wɔami sɔ gbɔ aɖe nɔa Fynbos numiemie alafa geɖe fe kuwo ŋu siwo fe ʋeʋẽ anyidiwo mesena toa wo ŋu o. Ne anyidiwo kpɔ “léfe” na ku siawo vɔ la, wohea wo yia tomee. Emegbe anyidiawo ɖua lã bɔbɔe siwo le kuawo ŋu hegblẽa ku sesẽawo ɖi. Ne edzɔ alea la, ku siwo tsi tome eye xewo kple afiwo mekpɔ o la miena emegbe.
Azɔ hã tagbatsu aɖewo hã li siwo si dɔ didi fomevi aɖe le. Tagbatsu siawo te ŋu nana Fynbos numiemie siwo fe sefofowo me globo la tsea ku ŋutɔ. Tagbatsuawo dometɔ aɖe fe dɔ fe didime ade sentimeta 7.6. Nyatefee, nuwɔwɔ aduadu alea le vevie bene nuwo nanɔ agbe le Fynbos!
Ƒomedodo Madeamedzi Aɖe
Nutoameŋutinunyala T. F. J. van Rensburg gblɔ le agbalẽ si nye An Introduction to Fynbos me be: “Ewɔ nublanui be Amegbetɔ si wotsɔ ɖo Nuwɔwɔwo nu gbɔe wòtso le go geɖe me be wogblẽ anyigba fe akpa aɖewo dome.” Nyatefee, wotsrɔ̃ tefe geɖe le ɣeyiɣi kpui aɖe ko me abe alesi Ðk. Piet van Wyk gblɔe ene be: “Anye fe 300 tso esime dutatɔwo va la, amegbetɔ ma fynbos fe agamenyigbawo kakɛkakɛ eye wotrɔe ale gbegbe be fynbos nutoa me numiemie . . . siwo nɔ anyi tso gɔmedzedzea me fe alafa memama 31 koe gasusɔ. Wobu mo na fynbos numiemie hamehame 39 xoxo, eye menye ŋɔdzi mee 1,033 bubu aɖewo ɖo fifia o ke womegabɔ kura o.”
Amegbetɔ fe nuwɔnawo ate ŋu agblẽ kpekpeɖeŋu si Fynbos lãwo kple numiemiewo naa wo nɔewo la dome. Edze le agbalẽ si nye Table Mountain—A Natural Wonder me be: “Azɔ koe nugbagbewo kple wo nɔfewo ŋutinunyala va le fomedodo manyatalenu si le fynbos lãwo kple numiemiewo dome gɔme sem. Ne numiemie aɖe megava li o la, ɖe lã siwo kpena ɖe eŋu wòtsea ku (afi fomeviwo, kpakpaluʋui kple adoŋgo), hã nu ayia?” Ke xe siwo le Fynbos hã ɖe? Le South Africa nugbagbeŋutinunyala C. J. Skead fe nya nu la, suklixewo fe agbenɔnɔ ɖo afɔku me le “kadodo kplikplikpli si le wo kpakple Protea fomeviwo dome ta.”
Nyatakaka ɖefuname ma tɔgbe si ku ɖe Fynbos nutoa me ŋu nye nusi ŋu woatsi dzi ɖo. Ke hã la, mɔkpɔkpɔ li hã na amesiwo le abe Linnaeus ene, siwo xɔa “Wɔla Dɔmenyotɔ la” dzi se. Elabena míate ŋu aka ɖe edzi be anyigba agawɔ nu eye wòafo se wu tsã ne Yehowa Mawu wɔ efe ŋugbedodo dzi eye ‘wòwɔ nuwo katã yeyee.’—Nyaɖeɖefia 21:5.
[Etenuŋɔŋlɔwo]
^ mm. 5 Woma xexeame katã ɖe sefofo fe nuto ade me. Numiemie tɔxɛ siwo le nuto siawo me dzie numiemieŋutinunyalawo nɔa te ɖo dea dzesi nutoawo. Nuto si fo xlã South Africa fe Ƒutatoa (Cape) hã nye nuto ade siawo dometɔ ɖeka.
^ mm. 9 Daisies le sefofo hatsotso si nye Asteraceae me, eye vygies, si nye alesi woyɔna na mesems le nutoa me, hã le Mesembrynathemum fe hatsotsoa me.
[Anyigbatata siwo le axa 16]
(Edze nyuie le agbalẽa ŋutɔ me)
Fynbos Nutoa me (edze le amadede mumu me)
Table-to
[Afi Si Míexɔ Mɔɖeɖe Tso]
Mountain High Maps® Copyright © 1997 Digital Wisdom, Inc.
[Nɔnɔmetata si le axa 16]
“Gladiolus” sefofo 72 siwo megale anyigba fe akpa aɖeke o dometɔ ɖeka fe tata
[Afi Si Míexɔ Mɔɖeɖe Tso]
Una Coetzee (www.agulhasfynbos.co.za)
[Nɔnɔmetata si le axa 16]
“Protea” sefofo aɖewo keke wu ame fe mo
[Afi Si Míexɔ Mɔɖeɖe Tso]
Nigel Dennis
[Nɔnɔmetata si le axa 16, 17]
Le Table-to ɖeɖe dzi la, wode dzesi numiemie hamehame 1,470
[Nɔnɔmetata si le axa 16, 17]
“Strawberry” sefofo si melɔ̃na yrɔna o
[Afi Si Míexɔ Mɔɖeɖe Tso]
Nigel Dennis
[Nɔnɔmetata si le axa 17]
“Daisy” fomevi geɖe siwo le Fynbos dometɔ ɖeka
[Afi Si Míexɔ Mɔɖeɖe Tso]
Kirstenbosch, Cape Town
[Nɔnɔmetata si le axa 17]
Table-to fe kpakpaluʋui dzeania koŋue wɔnɛ be sefofo dzẽ fomevi 15 tsea ku
[Afi Si Míexɔ Mɔɖeɖe Tso]
Colin Paterson-Jones
[Nɔnɔmetata si le axa 17]
Pincushion protea
[Afi Si Míexɔ Mɔɖeɖe Tso]
National Parks Board of South Africa
[Nɔnɔmetata si le axa 18]
Kadodo tɔxɛ aɖe le “erica” sefofo kple agoɖitsi dome
[Afi Si Míexɔ Mɔɖeɖe Tso]
Colin Paterson-Jones
[Nɔnɔmetata si le axa 18]
“Proteas” sefofo kple Cape suklixe nye xɔlɔ̃ veviwo
[Afi Si Míexɔ Mɔɖeɖe Tso]
Kirstenbosch, Cape Town
[Nɔnɔmetata si le axa 18]
“Watsonia” sefofo
[Afi Si Míexɔ Mɔɖeɖe Tso]
Kirstenbosch, Cape Town
[Nɔnɔmetata Tsofe si le axa 18]
National Parks Board of South Africa


text:
TE ÐE MAWU ŊU
“Ame Si Naa Nu Kple Dzidzɔ Lae Mawu Lɔ̃na”
Nunana ka fomevi ŋue nàkpɔ ŋudzedze ɖo wu? Ðikeke mele eme o be mía dometɔ akpa gãtɔ akpɔ dzidzɔ ɖe nunana si lɔlɔ̃ ʋã nunalaa wòna mí la ŋu tsɔ wu esi nunalaa se le eɖokui me be wobia tso ye si be yeana nu ko tae wòna mí ɖo. Susu si ta wona nua ɖo la le vevie. Ele vevie na mí. Eye esi gale vevie wue nye be, ele vevie na Mawu hã. Bu nya si apostolo Paulo gblɔ le 2 Korintotɔwo 9:7 ŋu kpɔ.
Nu ka tae Paulo ŋlɔ nya mawo ɖo? Edi be yeade dzi fo na Kristotɔ siwo nɔ Korinto la be woakpe asi ɖe kpekpeɖeŋunadɔ si wɔm wonɔ be woatsɔ akpɔ wofe haxɔsetɔ siwo hiã tu le Yudea la fe nuhiahiãwo gbɔ la ŋu. Ðe wòdze agbagba be yeafoe ɖe Korintotɔwo nu be woana nua? Ao, ke boŋ eŋlɔ bena: “Ame sia ame newɔ abe ale si wòɖo le efe dzi me ene, menye kple veve alo dzizizi o, elabena ame si naa nu kple dzidzɔ lae Mawu lɔ̃na.” Na míadzro dzidefonya sia me nyuie kpɔ.
“Abe ale si wòɖo le efe dzi me ene.” Le Paulo fe nya nu la, Kristotɔ vavã naa nu le esi wòɖoe “le efe dzi me” be yeawɔe nenema ta. Azɔ hã, Kristotɔ bua efe haxɔsetɔwo fe hiahiãwo ŋu vevie. Agbalẽnyala aɖe gblɔ be le gbe si me woŋlɔ nya sia ɖo gbã fe nya nu la, nyagbe “wòɖo” fia “nu si ŋu wobu do ŋgɔ.” Eya ta Kristotɔ dea ŋugble le haxɔsetɔwo fe hiahiãwo ŋu hebiaa eɖokui be nu kae yeate ŋu awɔ atsɔ akpe ɖe wo ŋui hã.
“Menye kple veve alo dzizizi o.” Paulo he susu yi nunana fomevi eve siwo wòle be Kristotɔwo nafo asa na la dzi
“Ame si naa nu kple dzidzɔ lae Mawu lɔ̃na.” Paulo gblɔ be ne Kristotɔ tso nya me be yeana nu la, ele be wòana nua kple dzidzɔ. Le nyatefe me la, ne susu nyui ye le ame aɖe si hafi wòna nu la, akpɔ dzidzɔ godoo. (Dɔwɔwɔwo 20:35) Dzidzɔ ɖea dzesi le ame si naa nu kple dzidzɔ la ŋu. Le nyatefe me la, gɔmesese si le nya “dzidzɔ” ŋu la ate ŋu afia nunalaa fe seselelãme kpakple ale si wòɖenɛ fiana la siaa. Ame si naa nu kple dzidzɔ la fe nu nyoa mía ŋu. Edoa dzidzɔ na Mawu hã fe dzi. Biblia gɔmeɖeɖe bubu gblɔ be: “Mawu lɔ̃a ame siwo lɔ̃a nunana.”
“Mawu lɔ̃a ame siwo lɔ̃a nunana”
Mɔfiame vevi aɖee nya si Mawu fe gbɔgbɔ ʋã apostolo Paulo wòŋlɔ la nye na Kristotɔwo ku ɖe nunana ŋu. Míeɖale míafe ɣeyiɣi alo ŋusẽ zãm alo le nu nam o, mina míawɔe tso dzi me faa le esi wònye dzidzɔ na mí vavã be míana nu ame bubuwo, vevietɔ ame siwo le hiã me la ta. Menye ɖeko nunana alea ana míakpɔ dzidzɔ ko o, ke ana míafe nu nanyo Mawu ŋu hã, elabena “ame si naa nu kple dzidzɔ lae Mawu lɔ̃na.”
Biblia fe akpa si míade dzi fo na wò be nàxlẽ le September me


text: 61 Afetɔ Dziɖulagã Yehowa fe gbɔgbɔ le dzinye,+Elabena Yehowa si ami nam be magblɔ nya nyui na ame fafawo.+Edɔm be mada gbe le* ame siwo fe dzi gbã la ŋu,Ne maɖe gbefã ablɔɖe na ame siwo woɖe aboyoeEye maʋu ŋku na gamenɔlawo,+2 Ne maɖe gbefã Yehowa fe amenuvefeKple mía Mawu fe hlɔ̃biaŋkeke la,+Ne mafa akɔ na konyifalawo katã,+3 Ne mana nu ame siwo le konyi fam ɖe Zion ta,Ne mana tatsyɔnu wo ɖe dzofi tefe,Dzidzɔmi ɖe konyifafa tefe,Kafukafuwu ɖe gbɔgbɔ si nu ti kɔ na tefe.Eye woayɔ wo be dzɔdzɔenyenye fe ati gãwo,Ame siwo Yehowa do be wòanye ŋutikɔkɔe nɛ.*+4 Woagbugbɔ blemafedowo atso;Woafɔ blemaglikpowo ɖe tsitrenu,+Eye woagbugbɔ du gbagbãwo atso,+Eye woawɔ tefe siwo zu afedo tso dzidzime yi dzidzime la yeyee.+5 “Du bubu me tɔwo atso akplɔ miafe lãhawo,Eye amedzroviwo+ anye miafe agbledelawo kple waingbledelawo.+6 Ke miawo la, woayɔ mi be Yehowa fe nunɔlawo;+Woayɔ mi be mía Mawu fe subɔlawo.Miaɖu dukɔwo fe nu xɔasiwo,+Eye miatsɔ wofe bubu* afo adegbe le mia ɖokui ŋu.7 Nye dukɔ axɔ gome tefe eve nu ɖe wofe ŋukpe la tefe,Eye woatso aseye le wofe gome la ta ɖe vlododo tefe.Ɛ̃, woaxɔ gome tefe eve nu le wofe anyigba dzi.+Dzidzɔ mavɔ anye wo tɔ gome.+8 Elabena nye, Yehowa, melɔ̃a nya dzɔdzɔe;+Melé fu adzodada kple nu madzɔmadzɔ wɔwɔ.+Matu wofe dɔwɔwɔ ŋu fe na wo pɛpɛpɛ,Eye mabla nu mavɔ kpli wo.+9 Woanya wo viwo le dukɔwo dome+Kple wofe dzidzimeviwo le dukɔwo dome.Ame siwo katã kpɔ wo la adze si wo beDzidzimevi siwo Yehowa yrae wonye.”+10 Matso aseye ɖe Yehowa ŋu.Nye ameti bliboa* akpɔ dzidzɔ ɖe nye Mawu ŋu.+Elabena edo xɔname fe awuwo nam;+Edo dzɔdzɔenyenye fe awu ʋlaya* nam,Abe ale si ŋugbetɔsrɔ̃ blaa ta wòɖia nunɔla tɔ ene,+Abe ŋugbetɔ si tsɔ atsyɔ̃ɖonuwo wɔa leke na eɖokui ene.11 Elabena ale si anyigba la miea nu,Eye abɔ nana nu siwo wofã ɖe eme la miena la,Nenemae Afetɔ Dziɖulagã YehowaAna dzɔdzɔenyenye+ kple kafukafu namie+ le dukɔwo katã ŋkume.


text: 23 “Ŋutsu si woto voku na wòzu ame tata, alo ame si fe ŋutsu wolã ɖa la, mekpɔ mɔ anɔ Yehowa fe ha la me o.+2 “Ahasivi aɖeke mekpɔ mɔ anɔ Yehowa fe ha la me o.+ Efe dzidzimevi aɖeke mekpɔ mɔ anɔ Yehowa fe ha la me o va ɖo keke dzidzime ewolia dzi.3 “Amonitɔ alo Moabtɔ aɖeke mekpɔ mɔ anɔ Yehowa fe ha la me o.+ Wofe dzidzimevi aɖeke mekpɔ mɔ anɔ Yehowa fe ha la me gbeɖe o, va ɖo keke dzidzime ewolia dzi,4 elabena wometsɔ nuɖuɖu kple tsi va kpe mi le mɔ dzi esime mietso Egipte gbɔna o,+ eye woda Bileam, Beor vi, si tso Petor le Mesopotamia ɖe ŋuwò be wòafo fi ade wò.+5 Ke Yehowa wò Mawu meɖo to Bileam o.+ Ke boŋ Yehowa wò Mawu trɔ fifode la wòzu yayra na wò,+ elabena Yehowa wò Mawu lɔ̃ wò.+6 Mègadi nyui na wo alo adi nudzedziname na wo le wò agbemeŋkekewo katã me gbeɖe o.+7 “Mègalé fu Edomtɔ o, elabena nɔviwòe.+“Mègalé fu Egiptetɔ o, elabena ènye amedzro le efe dukɔ me kpɔ.+8 Vi siwo woadzi na wo wòanye wofe dzidzime etɔ̃lia la ate ŋu anɔ Yehowa fe ha la me.9 “Ne èfu asaɖa anyi ɖe wò futɔwo ŋu la, kpɔ ɖokuiwò dzi le nu vɔ̃ɖiwo katã* ŋu.+10 Ne ŋutsu aɖe nyè tsi le zã me, eye eŋu mekɔ o la,+ ekema wòayi asaɖa la godo, eye mekpɔ mɔ ava asaɖa la me o.11 Ne fiẽ ɖo la, wòalé tsi, eye ne ɣe ɖo to la, ate ŋu ava asaɖa la me.+12 Afɔdzidefe* nanɔ asiwò le asaɖa la godo, eye afi ma nàdo go ayi.13 Eye ati gbabɛ nanɔ asiwò le wò dɔwɔnuwo dome. Ne èbe yeabɔbɔ le asaɖa la godo ade afɔdzi la, ekema nàtsɔe aɖe doe, eye emegbe nàxe ke ɖe wò afɔdzi la dzi.14 Elabena Yehowa wò Mawu le tsatsam le wò asaɖa la me+ be yeaɖe wò, eye yeatsɔ wò futɔwo ade asi na wò, eya ta wò asaɖa la nanɔ kɔkɔe,+ ne wòagakpɔ fenu aɖeke le gbɔwò ale be wòatrɔ ɖa le yowòme o.15 “Ne kluvi aɖe si dzo le efe afetɔ gbɔ va gbɔwò la, mègatsɔe de asi na efe afetɔ o.16 Nenɔ mia dome le tefe ɖe sia ɖe si wòtia le wò duwo dometɔ ɖeka me, afi sia afi si wòlɔ̃. Mègasẽ ŋuta le eŋu o.+17 “Israel vinyɔnu aɖeke megazu gbedoxɔmegbolo+ o, eye Israel viŋutsuwo dometɔ aɖeke hã megazu gbedoxɔmegbolo+ o.18 Mègatsɔ nyɔnu gbolowɔla alo ŋutsu gbolowɔla* aɖeke fe gboloho va xe adzɔgbeɖefe le Yehowa wò Mawu fe me o, elabena ŋunyɔnu wo ame evea siaa nye na Yehowa wò Mawu.19 “Mègaxɔ deme le nɔviwò si o,+ eɖanye ɖe ga alo nuɖuɖu alo nu sia nu si dzi woabia deme ɖo la dzi o.20 Àte ŋu axɔ deme le amedzro si,+ gake mègaxɔ deme le nɔviwò ya si o,+ ne Yehowa wò Mawu nayra wò le dɔ sia dɔ si nàwɔ la me le anyigba si nèyina xɔxɔ ge wòazu tɔwò la dzi.+21 “Ne èɖe adzɔgbe na Yehowa wò Mawu la,+ mègahe edziwɔwɔ ɖe megbe o.+ Elabena Yehowa wò Mawu abiae tso asiwò kokoko; be wòagazu nu vɔ̃ na wò o.+22 Gake ne mèɖe adzɔgbe o la, manye nu vɔ̃ na wò o.+23 Lé nya si do le nuwò la me ɖe asi,+ eye nàwɔ lɔlɔ̃nu faa nunana fe adzɔgbe si nètsɔ wò nu ɖe na Yehowa wò Mawu la dzi.+24 “Ne èyi hawòvi fe waingble me la, àte ŋu aɖu waintsetse si aɖi fo na wò,* gake mègatsɔ ɖeke de wò nuwo me o.+25 “Ne èyi hawòvi fe nukugble me la, nuku siwo ɖi la koe nàtsɔ asi aŋe, ke mègatsɔ hɛ gobɛ si hawòvi fe nuku si le bo dzi la o.+


text: 7 Le nu sia megbe la, Yesu yi ɖatsa le Galilea, elabena medi be yeatsa le Yudea o, le esi Yudatɔwo le didim be yewoawui ta.+2 Ke Yudatɔwo fe Agbadɔŋkekenyui+ la tu afe.3 Eya ta nɔviaŋutsuwo+ gblɔ nɛ be: “Dzo le afi sia nàyi Yudea, ne wò nusrɔ̃lawo hã nakpɔ dɔ siwo wɔm nèle.4 Elabena ame si di be amewo nanya ye la, mewɔa nu le bebeme o. Ne èwɔa nu siawo la, ekema ɖe ɖokuiwò fia xexea.”5 Le nyatefe me la, nɔviawo mexɔ edzi se o.+6 Eya ta Yesu gblɔ na wo be: “Nye ɣeyiɣi mede haɖe o,+ ke ɣeyiɣi ɖe sia ɖe sɔ na miawo ya.7 Susu aɖeke meli si ta xexea alé fu mi ɖo o, ke eléa fu nye ya, elabena meɖia ɖase le eŋu be efe dɔwɔwɔwo vɔ̃ɖi.+8 Miawo miyi ŋkekenyuia ɖufe; nye ya nyemele ŋkekenyui sia ɖufe yi ge fifia o, elabena nye ɣeyiɣi mede haɖe o.”+9 Esi wògblɔ nya siawo na wo vɔ la, etsi Galilea.10 Ke esi nɔviawo yi ŋkekenyuia ɖufe la, eya hã va yi, meyi gaglãa o, ke boŋ le adzame.11 Eya ta Yudatɔwo nɔ edim le ŋkekenyuia ɖufe nɔ gbɔgblɔm be: “Afi kae ŋutsu ma le?”12 Eye amehaawo do dalĩ le nya geɖewo gblɔm le eŋu. Wo dometɔ aɖewo le gbɔgblɔm be: “Ame nyui wònye.” Bubuwo gblɔ be: “Menye ame nyui aɖekee o. Ele ameha la flum.”+13 Gake ame aɖeke mefo nu le eŋu le dutofo o, elabena wole vɔvɔ̃m na Yudatɔwo.+14 Ke esi ŋkekenyui la fe afã nu va yi vɔ la, Yesu yi gbedoxɔa me, eye wòde asi nufiafia me.15 Ale Yudatɔwo tsi yaa henɔ gbɔgblɔm be: “Aleke ame sia wɔ nya Ŋɔŋlɔawo,+ esi mesrɔ̃ nu le suku* aɖeke o?”+16 Yesu ɖo eŋu na wo be: “Nu si mefiana la menye tɔnye o, ke boŋ ame si dɔm ɖa la tɔe.+17 Ne ame aɖe di be yeawɔ Efe lɔlɔ̃nu la, anya nenye be nufiafia la tso Mawu gbɔ+ loo alo nye ŋutɔe le nu si mesusu la gblɔm.18 Ame si foa nu tso nu si eya ŋutɔ susu ŋu la, le eya ŋutɔ fe kafukafu dim; ke ame si dia ame si dɔe ɖa la fe kafukafu la,+ enye nyatefetɔ, eye alakpa aɖeke mele eme o.19 Ðe menye Mose ye tsɔ Se+ la na mi oa? Gake mia dometɔ ɖeka pɛ hã mewɔa Se la dzi o. Nu ka tae miedi be yewoawum?”+20 Ameha la ɖo eŋu be: “Gbɔgbɔ vɔ̃ le mewò. Ame kae di be yeawu wò?”21 Yesu ɖo eŋu na wo be: “Dɔ ɖeka ko mewɔ, eye wòwɔ nuku na mi katã.22 Mibu eŋu kpɔ. Mose de aʋatsotso+ fe se la na mi (menye Mose gbɔe wòtso o, ke etso tɔgbuiawo+ gbɔ boŋ), eye mietsoa aʋa na ame le sabat dzi.23 Ne wotsoa aʋa na ame le sabat dzi be woagada Mose fe Se la dzi o ɖe, ekema nu ka tae miedo dziku ɖe ŋunye vevie le esi meda gbe le ame aɖe ŋu le sabat dzi?+24 Midzudzɔ ʋɔnudɔdrɔ̃ amewo le ale si wodzena le gotae la nu, ke boŋ midrɔ̃ ʋɔnu dzɔdzɔe.”+25 Eye Yerusalemtɔ aɖewo de asi gbɔgblɔ me be: “Menye ame sia dimee wole be woawu oa?+26 Ke kpɔ ɖa, ele nu fom le dutofo, evɔ womele nya aɖeke gblɔm nɛ o. Alo ɖe dumegãwo va dze sii azɔ be ame siae nye Kristo la?27 Ke míenya afi si ame sia tso;+ gake ne Kristo la va la, ame aɖeke manya afi si wòtso o.”28 Eya ta esi Yesu le nu fiam le gbedoxɔa me la, ekɔ gbe dzi gblɔ be: “Ɛ̃, mienyam, eye mienya afi si metso hã. Eye nyemeva le nye ŋutɔ ɖokuinye si o,+ ke boŋ Ame si dɔm ɖa la li ŋutɔŋutɔ, gake mienyae o.+29 Nye ya menyae,+ elabena etefenɔlae menye, eye eyae dɔm ɖa.”30 Eya ta togbɔ be wodi be yewoalée hã la,+ ame aɖeke meka asi eŋu o, elabena efe gafofo la mede haɖe o.+31 Ke ameha la dometɔ geɖewo xɔ edzi se,+ eye wode asi gbɔgblɔ me be: “Ne Kristo la va la, ɖe wòawɔ nukunu gãwo wu esiwo wɔm ŋutsu sia lea?”32 Farisitɔwo se dalĩ si dom ameha la le le eŋuti le nya siawo ta, eye nunɔlawo fe tatɔwo kple Farisitɔwo dɔ atikplɔtɔwo ɖa be woaɖalée.33 Eye Yesu gblɔ be: “Maganɔ mia gbɔ vie hafi adzo ayi ame si dɔm ɖa la gbɔ.+34 Miadim, ke miakpɔm o, eye afi si manɔ la, miate ŋu ava afi ma o.”+35 Eya ta Yudatɔwo gblɔ le wo nɔewo dome be: “Afi kae ame sia ɖo be yeayi, si tae míagakpɔe o? Alo ɖe wòɖoe be yeayi Yudatɔ siwo kaka ɖe Helatɔwo dome la gbɔ aɖafia nu Helatɔwoa?36 Nya sia si wògblɔ be, ‘Miadim, ke miakpɔm o, eye afi si manɔ la, miate ŋu ava afi ma o’ la gɔme ɖe?”37 Ke le ŋkeke mamlɛtɔ, si nye ŋkekenyui la fe ŋkeke vevitɔ dzi la,+ Yesu tsi tsitre, eye wògblɔ sesĩe be: “Ne tsikɔ le ame aɖe wum la, neva gbɔnye ne wòano tsi.+38 Ame si xɔa dzinye sena la, ‘Agbetsitɔsisiwo asi tso eme,’”+ abe ale si ko ŋɔŋlɔ la gblɔe ene.39 Ke egblɔ esia le gbɔgbɔ si ame siwo xɔ edzi se la axɔ kpuie la ŋu; elabena womexɔ gbɔgbɔ la haɖe o,+ le esi womedo Yesu ɖe dzi haɖe o ta.+40 Ame siwo se nya sia la dometɔ aɖewo gblɔ be: “Vavãe, ame siae nye Nyagblɔɖila la.”+41 Bubuwo le gbɔgblɔm be: “Ame siae nye Kristo la.”+ Ke ame aɖewo hã bia be: “Ðe Kristo la atso Galilea?+42 Ðe ŋɔŋlɔ la megblɔ be David fe dzidzime+ la mee Kristo la adzɔ tso, eye wòatso Betlehem,+ si nye kɔfe si me David nɔ la me oa?”+43 Eya ta ameha la dome ma le eta.44 Togbɔ be wo dometɔ aɖewo di be yewoalée hã la, ame aɖeke meka asi eŋu o.45 Eya ta atikplɔtɔawo trɔ yi nunɔlawo fe tatɔwo kple Farisitɔwo gbɔ, eye wobia wo be: “Nu ka tae miekplɔe vɛ o?”46 Atikplɔtɔawo ɖo eŋu be: “Ame aɖeke mefo nu alea kpɔ o.”+47 Farisitɔwo bia wo be: “Alo ɖe wòflu miawo hã?48 Ðe amegãwo alo Farisitɔwo dometɔ aɖe xɔ edzi sea?+49 Ke fifodemewoe ameha sia si menya Se la o la nye.”50 Nikodemo, si nye wo dometɔ ɖeka, si va Yesu gbɔ va yi la bia wo be:51 “Ðe míafe Se la drɔ̃a ʋɔnu ame nenye be womese efe numegbe gbã henya nu si wòwɔ la oa?”+52 Woɖo eŋu nɛ be: “Alo Galileatɔe wò hã nènyea? Dzro eme, eye àkpɔe be nyagblɔɖila aɖeke matso Galilea o.”*


text:
Tadeagufewo—Ðe Míehiã Woa?
Tadeagufewo—Ðe Míehiã Woa?
‘Kɔkɔefedela akpe gbogbo siwo do awu siwo nya kpɔ tso dukɔa fe akpa vovovowo, Indiatɔwo fe fufofowo le ɣe siwo woɖuna le wo de hafi Spaintɔwo va dze wo dzi la ɖum ɖe ʋufofowo dzi, eye tadeagula veviedonula siwo le agbagba dzem be yewoata ato amehawo dome ayi ɖe vɔsaxɔ me la yɔ gbedoxɔa ŋgɔ kple ablɔ siwo fo xlã gbedoxɔa dzi.’
ALEAE nyadzɔdzɔgbalẽ si nye El Economista ɖɔ ameha gã aɖee le December 2001 me. Ɣemaɣi la, ame miliɔn etɔ̃ lɔfo ɖi tsa yi gbedoxɔ si le Mexico City me ɖaɖe xɔse si le wo si ɖe Ðetugbi Nɔafe Guadalupe me fia. Amedzro geɖe srãa gbedoxɔ bubuwo, abe Ame Kɔkɔe Peter fe Gbedoxɔ si le Rome ene, hã kpɔna.
Gbedoxɔwo xɔa nɔfe vevi aɖe le ame geɖe siwo dina be yewoasubɔ Mawu la fe dzime. Maria si tso Brazil gblɔ be: “Nye la, gbedoxɔa nye afisi mate ŋu ate ɖe Mawu ŋu kplikplikpli le. Enye tefe kɔkɔe. Mexɔe se be gbedoxɔ me yiyi klɔa luʋɔ la ŋu eye be Misa mayimayi kple nuvɔ̃ me maʋumaʋu Kwasiɖa ɖesiaɖe nye nuvɔ̃.” Consuelo si tso Mexico gblɔ be: “Gbedoxɔa nyɔa seselelãme deto aɖe ɖe menye; medea asixɔxɔ eŋu vevie. Ne mele afima la, ewɔna nam abe dzifoe mele ene.”
Togbɔ be ame aɖewo dea asixɔxɔ tadeagufewo ŋu hã la, ame bubuwo ya kea ɖi be womehiã o. Esi Peter Sibert, si nye Katoliko-nunɔla aɖe si le England nɔ nu fom tso nusitae ame ʋɛ aɖewo koe dea sɔleme ŋu la, egblɔ be: “[Amewo] tiaa subɔsubɔ fe akpa si dzɔa dzi na wo. Ame tsitsi gbogbo aɖewo nye Katolikotɔwo eye wonɔa agbe ɖe enu—gake sɔhɛwo metsɔ ɖeke kura le eme o.” London fe Daily Telegraph, November 20, 1998 tɔ, gblɔ be: “Tso fe 1979 me ke la, wodzudzɔ gbedoxɔ 1,500 lɔfo zazã leEngland ne wotsɔe sɔ kple gbedoxɔ 495 siwo zãm wole kple 150 siwo wogbugbɔ tu la.”
Le fe 1997 me la, Munich, Germany, fe nyadzɔdzɔgbalẽ si nye Süddeutsche Zeitung ka nya ta be: “Gbedoxɔwo trɔ zu sinimaxɔwo kple xɔdɔmewo: Xɔsetɔwo megale sɔleme dem o, wole tadeagufewo trɔm zu nu bubuwo wɔfee. . . . Nusi le dzɔdzɔm le Netherlands alo le England la kee le dzɔdzɔm le Germany.” Egblɔ kpee be: “Woate ŋu akpɔ gbedoxɔ siwo ade 30 alo 40 siwo wodzra le fe ʋɛ siwo va yi me la le Germany.”
Ðe gbedoxɔwo hiã kokoko le tadedeagu na Mawu mea? Ðe gbedoxɔ kple sɔlemexɔ gã nyadriwo fe kpɔɖeŋu aɖe le Ŋɔŋlɔawo mea? Xɔ kawo fomevie wonya be woawo mee wodea ta agu na nyatefe Mawu gbagbe la le? Nukae míate ŋu asrɔ̃ le wo ŋu tso nusitae tadeagufewo hiã kple nusi wòle be woawɔ le afima ŋu?


text:
‘Keke Ðe Dzonu Xɔasi Ŋutɔ Aɖe Ŋu’
‘Keke Ðe Dzonu Xɔasi Ŋutɔ Aɖe Ŋu’
“Wofo zi ɖe dzifofiaɖufe la ŋuti, eye amesiwo fo zi ɖe eŋuti la, woawoe le eham.”—MATEO 11:12.
1, 2. (a) Nuwɔna si mebɔ o ka ŋue Yesu fo nu tsoe le efe Fiaɖufea ŋuti lododoawo dometɔ ɖeka me? (b) Nya kae Yesu gblɔ le efe lododo si ku ɖe dzonu xɔasi la ŋu me?
ÐE NANE li si ŋu nèdea asixɔxɔe ale gbegbe be nàlɔ̃ atsɔ nusianu si le asiwò adzra alo aɖe asi le nusiwo katã le asiwò ŋu ɖe eta bene wò asi nate ŋu asu edzia? Togbɔ be amewo gblɔna be yewotsɔ yewo ɖokuiwo ke bene yewofe asi nasu yewofe taɖodzinuwo—eɖanye ga loo, ŋkɔxɔxɔ loo, ŋusẽ loo alo ɖofe o—dzi hã la, mebɔ be ame aɖe nake ɖe nane si lé dzi nɛ vevie ŋu ale gbegbe be wòalɔ̃ faa be yeatsɔ nusianu ake ɖe eta be yefe asi nasu nua dzi o. Yesu Kristo fo nu tso nuwɔna sia si mebɔ o, evɔ wòléa dzi na ame vevie la, ŋu le Mawu fe Fiaɖufea ŋuti lo geɖe siwo wòdo, siwo na ame bua tame, la dometɔ ɖeka me.
2 Enye lo aɖe si Yesu do, alo kpɔɖeŋu aɖe si wòwɔ na efe nusrɔ̃lawo ɖeɖe ko, si woyɔna zi geɖe be dzonu xɔasi la ŋuti lododo. Yesu gblɔe ale: ‘Dzifofiaɖufe la ɖi asitsala, mɔzɔla aɖe, si le dzonu nyuiwo dim; eye esi wòkpɔ dzonu ɖeka, si fe asi sẽ ŋutɔ la, eyi ɖatsɔ nusiwo katã le esi la dzra, eye wòflee.’ (Mateo 13:36, 45, 46) Nukae Yesu di be yefe nyaselawo nasrɔ̃ tso kpɔɖeŋu sia me? Eye aleke Yesu fe nyawo ate ŋu aɖe vi na míi?
Dzonu Xɔasiwo
3. Nukatae dzonu nyuiewo xɔ asi ŋutɔ le blema ɣeyiɣiwo me ɖo?
3 Tso blema ke la, wobua dzonuwo be wonye lekewɔnuwo. Nyatakaka aɖe gblɔ be, le nya si Romatɔ agbalẽŋlɔla Pliny Tsitsitɔ gblɔ nu la, “dzonuwoe nye kesinɔnu si ŋu wodea asixɔxɔe wu kesinɔnu bubuawo katã.” To vovo na sika, klosalo, alo kpe xɔasi bubuawo la, nugbagbewoe wɔa dzonuawo. Enye nusi ŋu ame geɖewo nya nu tsoe be fɔlĩ fomevi aɖewoe nɔa ade ɖem ɖe nukui—abe kpekui ene—si ge ɖe wofe gowo me la ŋu hemlinɛ kakaka wòzua dzonu keklẽ nogoe si nɔa amadede tɔxɛ me. Le blema la, wofɔa dzonu nyuitɔwo kekeake le Ƒudzĩa, Persia-fukɔme, kple India-fugã—siwo gbɔ didi tso Israel-nyigbaa gbɔ—me zi geɖe. Eme kɔ fã be susu sia tae Yesu fo nu tso ‘asitsala, mɔzɔla aɖe, si le dzonu nyuiwo dim’ ŋu ɖo. Ebia agbagbadzedze vevie hafi woake ɖe dzonu vavãtɔ xɔasiwo ŋu.
4. Nusɔsrɔ̃ kae nye vevitɔ le lo si Yesu do ku ɖe asitsala mɔzɔla la ŋu me?
4 Togbɔ be dzonu nyuiwo xɔa asi ŋutɔ tsogbaɖegbe ke hã la, eme kɔ fãa be menye ho si woxɔnae nye nufiame vevitɔ si le Yesu fe kpɔɖeŋua me o. Le Yesu fe lododoa me la, menye dzonu xɔasi aɖe koe wòtsɔ Mawu fe Fiaɖufea sɔ kpli o; ke boŋ ehe susu yi ‘asitsala mɔzɔla aɖe, si le dzonu nyuiwo dim’ kple nusi wòwɔ esi wòke ɖe ɖeka ŋu, hã dzi. To vovo na fiasemenudzrala dzro aɖe ko la, dzonusitsala mɔzɔla, alo dzonudzrala, nye amesi woate ŋu ayɔ be asitsala bibi, amesi ta ŋku ɖaɖɛ le alo si te ŋu kpɔa dzonu fe dzɔdzɔmenɔnɔme vevi siwo medzena wokpɔna o, evɔ woɖea dzonua fe etɔxɛnyenye fiana la, dzea sii. Ne ekpɔ dzonu adodoea la, enyana, si na be womate ŋu atsɔ dzonu manyomanyo aɖeke aflui kura o.
5, 6. (a) Nukae ɖe dzesi vevie le asitsala si le Yesu fe lododoa me ŋu? (b) Nukae kesinɔnu ɣaɣla ŋuti lododoa ɖe fia ku ɖe asitsala mɔzɔla la ŋu?
5 Nɔnɔme vevi aɖe hã le asitsala sia si, si wòle be míade dzesii. Ðewohĩ asitsala dzro aɖe adi gbã be yeanya ho si wole dzonua dzramee ale be wòadae akpɔ be ho nenie yeaflee be wòaɖe vi na ye hã. Akpɔe ɖa hã be ɖe ame geɖewo le dzonu ma tɔgbe dim be woafle hã, ale be wòate ŋu adzrae enumake ahakpɔ viɖea. Ne míagblɔe bubui la, viɖekpɔkpɔ enumake anɔ vevie nɛ wu, ke menye be dzonua nazu efe nunɔamesi o. Gake menɔ alea le asitsala si le Yesu fe lododoa me ya gome o. Menye efe didie nye be yeakpɔ ga alo viɖe o. Le nyatefe me la, elɔ̃ faa be yeatsɔ ‘nusiwo katã le ye si’—ɖewohĩ efe nunɔamesiwo katãa—adzra bene yeafle nusi dim yele la.
6 Asitsala geɖewo abui be, susu mele nusi ŋutsu si le Yesu fe lododoa me la wɔ me kura o. Asitsala ŋuɖɔɖola mabu nusia wɔwɔ ŋu kura o. Ke hã, gɔmeɖose siwo to vovo ye nɔ asitsala si nɔ Yesu fe lododoa me ya si. Menye gae nye viɖe si wòakpɔ o, ke boŋ dzidzɔ kple dzidzeme si le nu xɔasi ŋutɔ si su esi me la fe viɖee asu esi. Wokɔ nya sia me le kpɔɖeŋu aɖe si sɔ kple esia si Yesu wɔ la me. Egblɔ be: “Dzifofiaɖufe la ɖi kesinɔnu, si woɣla ɖe abɔ me, esi ame aɖe kpɔ, eye wòtsɔe ɣla; eye le dzidzɔ, si wòkpɔ le eŋuti ta la, eyi ɖatsɔ nusiwo katã le esi la dzra, eye wòfle nenem abɔ ma.” (Mateo 13:44) Ẽ, dzi si dzɔe ɖe kesinɔnu si ŋu wòke ɖo ŋu kple alesi woazu etɔe ɖeɖe dzaa ʋa ŋutsua be wòatsɔ nusianu adzra ɖe eta. Ðe ame aɖewo li egbea nenema? Ðe kesinɔnu aɖe li si ta woatsɔ nuwo katã asa vɔ ɖo nenema?
Amesiwo Dea Asixɔxɔ Nusi Ŋu Viɖe Gã aɖe Le Ŋu
7. Aleke Yesu ɖee fia be yede asixɔxɔ gã aɖe Fiaɖufea ŋui?
7 Le Yesu fe lododoa me la, “dzifofiaɖufe” la ŋue wònɔ nu fom tsoe. Eya ŋutɔ de asixɔxɔ gã aɖe Fiaɖufea ŋu nyatefe. Nyanyuigbalẽawo ɖo kpe nyatefenya sia dzi nyuie. Le Yesu fe nyɔnyrɔxɔxɔ le fe 29 M.Ŋ. megbe la, “[ede] asi gbefãɖeɖe me le gbɔgblɔm bena: Mitrɔ le miafe dzi me, elabena dzifofiaɖufe la ɖo vɔ!” Ƒe etɔ̃ kple afãe wòzã tsɔ fia nu ame gbogbo aɖewo tso Fiaɖufea ŋui. Etsa le anyigba la katã dzi, “eyi ɖato duawo kple kɔfeawo me, hele mawufiaɖufe ŋu nyanyui gblɔm fia.”—Mateo 4:17; Luka 8:1.
8. Nukae Yesu wɔ tsɔ ɖe nusi Fiaɖufea ava wɔ la fia?
8 To nukunu gbogbo siwo Yesu wɔ le anyigba bliboa dzi—siwo dometɔ aɖewoe nye dɔdada na dɔnɔwo, nuɖuɖu nana dɔwuitɔwo, ŋusẽkpɔkpɔ ɖe dzɔdzɔmefɔkuwo dzi, kple ame kukuwo fɔfɔ ɖe tsitre gɔ̃ hã—me la, eɖe nusi Mawu fe Fiaɖufea ava wɔ la hã fia. (Mateo 14:14-21; Marko 4:37-39; Luka 7:11-17) Mlɔeba la, ewɔ nutefe na Mawu kple na Fiaɖufea to efe agbe si wòtsɔ na to xɔsetaku si wòku ɖe fuwɔameti la ŋu me. Abe alesi ko asitsala mɔzɔla ma tsɔ nusianu si le esi dzra ɖe ‘dzonu xɔasia’ ta ene la, Yesu nɔ agbe, heku hã, ɖe Fiaɖufea ta.—Yohanes 18:37.
9. Nɔnɔme si mebɔ o kae Yesu fe nusrɔ̃la gbãtɔwo ɖe fia?
9 Yesu metu efe agbe ɖe Fiaɖufea dzi ko o, Yohanes 1:35-49.ke boŋ efo eyomedzelawo fe fufofo sue aɖe hã nu fu ɖekae. Amesiawo hã nye amesiwo de asixɔxɔ gã aɖe Fiaɖufea ŋu. Wo dometɔ ɖekae nye Andrea, amesi nye Yohanes Amenyrɔɖetsimela fe nusrɔ̃la tsã. Esi Andrea kple Yohanes fe nusrɔ̃la bubu aɖe, si anye Zebedeo fe viŋutsu si hã ŋkɔe nye Yohanes, se Yohanes fe ɖaseɖiɖi be Yesue nye ‘Mawu fe Alẽvi’ la, Yesu fe nu lé dzi na wo enumake eye woxɔ eyama dzi se. Gake nya la mese ɖe afima o. Enumake, Andrea yi nɔvia Simon gbɔ hegblɔ nɛ be: “Míekpɔ Mesia la.” Ema megbe kpuie la, Simon (si wova yɔ emegbe be Kefa, alo Petro) kpakple Filipo kple exɔlɔ̃ Natanael hã va xɔ Yesu dzi se be eyae nye Mesia la. Le nyatefe me la, esia ʋa Natanael wògblɔ na Yesu be: “Wòe nye Mawu fe Vi, wòe nye Israel fe Fia.”—
Ede Dzo Wo Me Ðe Dɔ Ŋu
10. Aleke nusrɔ̃lawo wɔ nui esi Yesu yɔ wo be woava dze ye yome le gododo wo zi gbãtɔ vɔ megbe?
10 Woate ŋu atsɔ dzidzɔ gbago si Andrea, Petro, Yohanes, kple ame bubuwo kpɔ esi woke ɖe Mesia la ŋu asɔ kple esi asitsala mɔzɔla la kpɔ esi wòke ɖe dzonu xɔasi la ŋu. Nukae woawɔ azɔ? Nyanyuigbalẽawo megblɔ nusi wowɔ enumake le wofe gododo Yesu zi gbãtɔ sia megbe la katã na mí o. Anɔ eme be, wo dometɔ akpa gãtɔ gatrɔ yi wofe dɔwɔɖuiwo gbɔ. Gake hafi fe ɖeka nava yi la, Yesu gado go Andrea, Petro, Yohanes, kple Yohanes nɔvi Yakobo ake le wofe lãɖeɖedɔa me le Galilea-futa. * Esi Yesu kpɔ wo la, egblɔ be: “Miva nɔ yonyeme, eye mawɔ mi mianye ameɖelawo!” Aleke wowɔ nui? Mateo fe nuŋlɔɖia gblɔ tso Petro kple Andrea ŋu be: “Enumake wogblẽ asabuawo ɖi, eye wodze eyome.” Wogblɔ tso Yakobo kple Yohanes ya ŋu be: “Enumake wogblẽ ʋu la kple wo fofo ɖi, eye wodze eyome.” Luka fe nuŋlɔɖia gblɔ kpee be: “Wogblẽ nuwo katã ɖi, eye wodze eyome.”—Mateo 4:18-22; Luka 5:1-11.
11. Nukae anya wɔe be nusrɔ̃lawo wɔ ɖe Yesu fe yɔyɔa dzi enumake?
11 Ðe nusrɔ̃lawo fe nuwɔna la nye nyametsotso aɖe si wowɔ enumake nuwo ŋu mabumabu nyuiea? Kura o! Togbɔ be wotrɔ yi wofe fomea fe lãɖeɖedɔa me le gododo Yesu zi gbãtɔ megbe hã la, ɖikeke aɖeke mele eme o be nusi wokpɔ hese ɣemaɣi tso egbɔ la kpɔ ŋusẽ gã aɖe ɖe wofe dzi kple susu dzi. Alesi fe ɖeka kloe va yi la anya na wo ɣeyiɣi geɖe be woatsɔ ade ŋugble le nya mawo ŋu. Fifia ɣeyiɣi de na wo azɔ be woawɔ nyametsotso. Ðe woawɔ nu abe asitsala mɔzɔla la, amesi dzonu xɔasi si ŋu wòke ɖo la ʋã dzi na ale gbegbe be, abe alesi Yesu ɖɔe ene la, ‘wòyi enumake’ ɖawɔ nusi wòle nɛ be wòawɔ be wòate ŋu afle dzonua enea? Ẽ. Nusi wokpɔ hese la ʋã dzi na wo ale gbegbe. Wode dzesii be ɣeyiɣia de na yewo be yewoawɔ dɔ. Le esia ta la, abe alesi nuŋlɔɖia gblɔe na mí ene la, womehe megbelele kura o, woɖe asi le nusianu ŋu heva zu Yesu yomedzelawo.
12, 13. (a) Aleke ame geɖe siwo se Yesu ŋkɔ la wɔ nui? (b) Nukae Yesu gblɔ tso efe nusrɔ̃la wɔnutefeawo ŋu, eye nukae efe nyawo fia?
12 Aleke gbegbee nutefewɔla siawo to vovo tso ame bubu siwo woyɔ emegbe le Nyanyuigbalẽawo me gbɔ enye esi! Yesu da dɔ alo na nuɖuɖu ame geɖewo, gake ɖeko woyi wofe gbesiagbe dɔwɔnawo dzi emegbe. (Luka 17:17, 18; Yohanes 6:26) Esi Yesu kpe wo be woava zu ye yomedzelawo la, wo dometɔ aɖewo gɔ̃ hã gbe. (Luka 9:59-62) To vovo kura na amesiawo fe nuwɔnawo la, Yesu gblɔ emegbe tso nutefewɔlawo ya ŋu bena: “Tso Yohanes [amenyrɔɖetsimela] fe ŋkekeawo dzi vaseɖe egbegbe dzi la wofo zi ɖe dzifofiaɖufe la ŋuti, eye amesiwo fo zi ɖe eŋuti la, woawoe le eham.”—Mateo 11:12.
13 Nukae nya siwo nye ‘fo zi’ alo ‘zifofo’ fia? Vine’s Expository Dictionary of Old and New Testament Words gblɔ le Helagbe me dɔwɔnya si me woɖe nya siawo tsoe ŋu be: “Dɔwɔnya la fia agbagbadzedze vevie.” Biblia-ŋunyala Heinrich Meyer gblɔ tso kpukpui sia ŋu be: “Agbagbadzedze vevi ma nu sẽ ale gbegbe be, wole kutrikuku kple agbagbadzedze madzudzɔmadzudzɔe dzi be yewofe asi nasu Mesia Fiaɖufe si tu afe vɔ la dzi . . . Wofe dzotsɔtsɔ (meganye dziɖeɖeɖi kple mɔkpɔkpɔ nɛ ko fe nya o) ɖe Fiaɖufea ŋu nu sẽ ale gbegbe.” Abe asitsala mɔzɔla ene la, ame ʋɛ siawo kpɔ nusi nu vavã xɔasi la nye dze sii enumake, eye wolɔ̃ faa tsɔ nusianu si nɔ wo si la ke ɖe Fiaɖufea ta.—Mateo 19:27, 28; Filipitɔwo 3:8.
Ame Bubuwo Kpe Asi Ðe Nudididɔa Ŋu
14. Aleke Yesu dzra apostoloawo ɖo na Fiaɖufegbefãɖeɖedɔae, eye nukae do tso eme?
14 Esi Yesu nɔ efe subɔsubɔdɔa dzi la, ena hehe ame bubuwo hekpe ɖe wo ŋu be wofe asi nasu Fiaɖufea dzi. Gbã la, etia ame 12 tso efe nusrɔ̃lawo dome heɖo wo be woanye apostolowo, alo amesiwo wodɔ. Yesu gblɔ ɖoɖo siwo nu woawɔ dɔ sia le ŋu nya na amesiawo tsitotsito eye wòxlɔ̃ nu wo hã ku ɖe gbetɔame kple nɔnɔme sesẽ siwo le ŋgɔ na wo la ŋu. (Mateo 10:1-42; Luka 6:12-16) Le fe eve siwo kplɔe ɖo me la, wokplɔ Yesu ɖo le efe gbefãɖeɖe dɔwɔnawo me le anyigba bliboa dzi, eye wose vivi le fomedodo kplikplikpli si nɔ woa kplii dome la me. Wose efe nyawo, kpɔ efe nukudɔwɔwɔwo tefe, eye wokpɔ efe kpɔɖeŋuwo. (Mateo 13:16, 17) Ðikeke mele eme o be nusiawo katã lé dzi na wo vevie ale gbegbe be, abe asitsala mɔzɔla la ene la, wotsɔ dzonɔameme kple dzi blibo wɔ Fiaɖufedɔae.
15. Nukae Yesu gblɔ be eyae anye susu vevitɔ si tae wòle be dzi nadzɔ ye yomedzelawo ɖo?
15 Tsɔ kpe ɖe apostolo 12-awo ŋu la, Yesu “ɖo ame blaadre bubu, eye wòdɔ wo eveveve ɖo ɖe eŋgɔ ɖe du kple kɔfe, siwo katã me to ge ye ŋutɔ gbɔna la me.” Egblɔ tetekpɔ kple Luka 10:1-12) Esi ame 70-awo trɔ gbɔ la, wokpɔ dzidzɔ ŋutɔ eye wona nyatakaka sia Yesu be: “Afetɔ, gbɔgbɔ vɔ̃wo ke hã ɖoa to mí le wò ŋkɔ la dzi.” Gake anya wɔ nuku na wo esi Yesu gblɔ na wo be dzidzɔ gã wu emae le ŋgɔ na wo woava kpɔ le dzonɔameme si le wo me ɖe Fiaɖufea ŋuti ta. Egblɔ na wo be: “Migakpɔ dzidzɔ bena, gbɔgbɔawo ɖoa to mi o; ke mikpɔ dzidzɔ bena, woŋlɔ miafe ŋkɔwo ɖi le dzifowo.”—Luka 10:17, 20.fukpekpe siwo me woato la ŋu nya na woawo hã eye wòde se na wo be woagblɔ na ameawo bena: “Mawufiaɖufe la gogo mi vɔ.” (
16, 17. (a) Nya kae Yesu gblɔ na efe apostolo wɔnutefeawo le zã mamletɔ si wònɔ anyi kpli wo me? (b) Dzidzɔ kple kakaɖedzi kae Yesu fe nyawo na apostoloawo?
16 Mlɔeba la, le zã mamlɛtɔ si me Yesu nɔ anyi kple efe apostoloawo, le Nisan 14, fe 33 M.Ŋ., dzi la, eɖo nusi wova yɔ be Afetɔ fe Fiẽnuɖuɖu la anyi eye wòde se na wo be woanɔ ŋku ɖom edzi. Le fiẽ ma me la, Yesu gblɔ na apostolo 11 siwo susɔ la bena: “Nye la mele fiaɖufe ɖom ɖi na mi, abe alesi Fofonye hã ɖoe ɖi nam ene, bena miaɖu nu, eye miano nu le nye kplɔ̃ ŋu le nye fiaɖufe la me, eye miabɔbɔ nɔ fiazikpuiwo dzi, be miadrɔ̃ ʋɔnu Israel-fome wuieveawo.”—Luka 22:19, 20, 28-30.
17 Dzidzɔ kple dzidzeme ka gbegbee nye esi anya yɔ apostoloawo fe dzi me esi wose Yesu fe nya mawo! Wotsɔ bubu kple mɔnukpɔkpɔ gãtɔ kekeake si ate ŋu asu amegbetɔ aɖe si la na wo. (Mateo 7:13, 14; Petro I, 2:9) Abe asitsala mɔzɔla ma ene la, wotsɔ nu geɖewo ŋutɔ ke be woadze Yesu yome, si nye Fiaɖufea yometiti. Fifia la, woka ɖe edzi na wo be vɔ siwo katã wosa la menye dzodzro o.
18. Tsɔ kpe ɖe apostolo 11-awo ŋu la, amekawo hãe Fiaɖufea aɖe vi na mlɔeba?
18 Menye apostolo siwo nɔ anyi kple Yesu le zã ma me koe nye amesiwo Fiaɖufea aɖe vi na o. Enye Yehowa fe lɔlɔ̃nu be woakplɔ ame 144,000 ade Fiaɖufea fe nubabla me be woanye Yesu Kristo fe hatidziɖulawo le Dzifofiaɖufe kɔkɔea me. Tsɔ kpe ɖe eŋu la, apostolo Yohanes kpɔe le ŋutega me be “ameha gã, si ame aɖeke mete ŋu xlẽ o la, . . . le tsitre ɖe fiazikpui la ŋgɔ kple alẽvi la fe ŋku me, . . . le gbɔgblɔm bena: Xɔname nanye mía Mawu, si bɔbɔ nɔ fiazikpui la dzi, kple alẽvi la tɔ!” Amesiawoe nye Fiaɖufea tevi siwo le anyigba la dzi. *—Nyaɖeɖefia 7:9, 10; 14:1, 4.
19, 20. (a) Mɔnukpɔkpɔ kae le ʋuʋu ɖi na dukɔwo katã me tɔwo? (b) Nyabiabia ka mee míadzro le nyati si kplɔe ɖo me?
Mateo 28:19, 20) Eyata amewo atso dukɔwo katã me ava nye Yesu Kristo fe nusrɔ̃lawo. Amesiawo hã fe dzi anɔ Fiaɖufea ŋu abe alesi asitsalaa hã fe dzi nɔ dzonu xɔasia ŋui ene—eɖanye dzifo fe mɔkpɔkpɔe le wo si loo alo anyigba dzi tɔe o.19 Do ŋgɔ teti hafi Yesu natrɔ ayi dzifo la, ede se na eyomedzela wɔnutefeawo bena: “Miheyi ɖawɔ dukɔwo katã ne woanye nusrɔ̃lawo, mianyrɔ wo ɖe Fofo la kple Vi la kpakple Gbɔgbɔ kɔkɔe la fe ŋkɔa me, miafia wo bena, woawɔ nusiwo katã meɖo na mi la; eye kpɔ ɖa, nye la meli kpli mi ŋkekeawo katã vaseɖe xexeame fe nuwuwu.” (
20 Yesu fe nyawo le fiafiam be nusrɔ̃lawɔwɔdɔa ayi edzi ʋuu vaseɖe “xexeame fe nuwuwu.” Eyata le míafe ŋkekea me ɖe, ɖe ame aɖewo gali siwo le abe asitsala mɔzɔla la ene, siwo lɔ̃na faa tsɔa wofe nunɔamesiwo katã kena ɖe Mawu fe Fiaɖufea didi ta? Míadzro nyabiabia sia me le nyati si kplɔe ɖo me.
[Etenuŋɔŋlɔwo]
^ mm. 10 Anɔ eme be Yohanes, si nye Zebedeo vi, nɔ Yesu yome hekpɔ nusiwo Yesu wɔ la dometɔ aɖewo tefe le gododo kplii zi gbãtɔ megbe, si wɔe be Yohanes te ŋu ŋlɔ nuwo abe alesi wodzɔe pɛpɛpɛ ene ɖe efe Nyanyuigbalẽa me. (Yohanes, ta 2-5) Ke hã, etrɔ yi ɖawɔ wofe lãɖeɖedɔa ɣeyiɣi aɖe do ŋgɔ hafi Yesu yɔe be wòava nye ye yomedzela.
^ mm. 18 Be nuwo me nagakɔ ɖe edzi na wò la, kpɔ agbalẽ si nye Sidzedze si Kplɔa Ame Yia Agbe Mavɔ Me, si Yehowa Ðasefowo ta la, fe ta 10 lia.
Àte Ŋu Aɖe Wo Mea?
• Nukae nye nufiame vevitɔ si le lo si Yesu do ku ɖe asitsala mɔzɔla la ŋu me?
• Aleke Yesu ɖe asixɔxɔ gã si gbegbe wòde Fiaɖufea ŋu la fiae?
• Nukae na be Andrea, Petro, Yohanes, kple ame bubuwo dze Yesu yome enumake esi wòyɔ wo?
• Mɔnukpɔkpɔ wɔnuku kae le ŋgɔ na dukɔwo katã me tɔwo?
[Biabiawo]
[Nɔnɔmetata si le axa 10]
‘Wogblẽ nuwo katã ɖi, hedze Yesu yome’
[Nɔnɔmetata si le axa 12]
Hafi Yesu nadzo ayi dzifo la, ede se na eyomedzelawo be woawɔ nusrɔ̃lawo


text: 37 Esi Fia Hizkiya se nya sia ko la, edze efe awuwo, eye wòta akpanya heva Yehowa fe afe la me.+2 Eye wòdɔ Eliyakim si nye afedzikpɔla* kple agbalẽŋlɔla Sebna kpakple nunɔlawo fe ame tsitsi siwo ta akpanya la, ɖo ɖe nyagblɔɖila Yesaya,+ Amoz vi la gbɔ.3 Eye wogblɔ nɛ be: “Ale Hizkiya gblɔe nye esi, ‘Ŋkeke sia nye xaxa, mokaname* kple vlodoŋkeke; elabena viwo ɖo dzidzi me,* gake ŋusẽ meli woadzi wo o.+4 Ðewohĩ Yehowa wò Mawu ase Rabsake, ame si efe afetɔ Asiria-fia dɔ be wòava ɖe alɔme le Mawu gbagbe la ŋu la fe nyawo,+ eye wòabia akɔntae le nya siwo Yehowa wò Mawu se la ta. Eya ta do gbe ɖa+ ɖe ame susɔe siwo li la ta.’”+5 Eya ta Fia Hizkiya fe dɔlawo yi Yesaya gbɔ,+6 eye Yesaya gblɔ na wo be: “Nya si miagblɔ na miafe afetɔe nye esi, ‘Ale Yehowa gblɔe nye esi: “Mègavɔ̃+ le nya siwo nèse, siwo nye busunya siwo Asiria-fia+ fe dɔlawo gblɔ ɖe ŋunye la ta o.7 Kpɔ ɖa, made susu aɖe tame nɛ,* eye wòase nya aɖe ahatrɔ ayi eya ŋutɔ fe anyigba dzi;+ eye mana wòatsi yi nu le eya ŋutɔ fe anyigba dzi.”’”+8 Esi Rabsake se be Asiria-fia ho dzo le Lakis la, etrɔ yi egbɔ eye wòkpɔ be enɔ aʋa wɔm kple Libna.+9 Azɔ Fia la se le Etiopia-fia Tirhaka ŋu be: “Eho va aʋa wɔ ge kpli wò.” Esi wòsee la, egadɔ amewo ɖo ɖe Hizkiya+ be:10 “Ale miagblɔ na Yuda-fia Hizkiya ye nye esi: ‘Mègana wò Mawu si ŋu nèle ŋu ɖom ɖo la nable wò nànɔ gbɔgblɔm be, “Womatsɔ Yerusalem ade asi na Asiria-fia o.”+11 Kpɔ ɖa! Èse nu si Asiria-fiawo wɔ dukɔwo katã esi wotsrɔ̃ wo ɖikaa,+ ke ɖe woaɖe wò ya?12 Ðe dukɔ siwo tɔgbuinyewo tsrɔ̃ la, fe mawuwo ɖe woa?+ Afi kae Gozan, Haran,+ Rezef kple Eden vi siwo le Tel-Asar la le?13 Afi kae Hamat-fia, Arpad-fia kple du siwo nye Sefarvayim,+ Hena kple Iwa fe fiawo le?’”14 Eye Hizkiya xɔ agbalẽawo le ame dɔdɔawo si eye wòxlẽe. Emegbe Hizkiya yi Yehowa fe afe la me hekeke agbalẽawo ɖe Yehowa ŋkume.+15 Eye Hizkiya do gbe ɖa na Yehowa+ be:16 “Oo aʋakɔwo fe Yehowa,+ Israel fe Mawu, ame si bɔbɔ nɔ kerubiwo tame,* wò ɖeɖe koe nye Mawu vavã ɖe anyigbadzifiaɖufewo katã dzi. Wòe wɔ dzifowo kple anyigba.17 Oo Yehowa, fu to anyi ne nàsee!+ Yehowa, ʋu wò ŋkuwo ne nàkpɔ nu!+ Eye nàse nya siwo katã Senakerib gblɔ ɖo ɖa be yeatsɔ aɖe alɔme le Mawu gbagbe la ŋu.+18 Oo Yehowa, nyatefee wònye be Asiria-fiawo tsrɔ̃ dukɔwo katã+ kple woawo ŋutɔwo fe dukɔ hã.19 Eye wotɔ dzo wofe mawuwo,+ elabena menye mawuwo wonye o, ke boŋ amegbetɔ fe asinudɔwɔwɔwo,+ ati kple kpe wonye. Eya tae wote ŋu tsrɔ̃ wo ɖo.20 Ke azɔ, Yehowa mía Mawu, ɖe mí tso esi me, ne anyigbadzifiaɖufewo katã nadze sii be wò ɖeɖe koe nye Mawu, Oo Yehowa.”+21 Eye Yesaya, Amoz vi, ɖo gbedeasi sia ɖe Hizkiya be: “Ale Yehowa, Israel fe Mawu la, gblɔe nye esi, ‘Esi nèdo gbe ɖa nam le Asiria-fia Senakerib ŋu ta la,+22 nya si Yehowa gblɔ ɖe eŋue nye esi:“Zion ɖetugbui leafe do vlo wò, eko wò.Èna Yerusalem vinyɔnu ʋuʋu ta ɖe ŋuwò.23 Ame ka ŋue nèɖe alɔme le+ hegblɔ busunya ɖo?Ame ka tae nèdo ɣli ɖo,+Eye ame ka ŋue nèfɔ mo dzi ɖo dadatɔe?Israel Ƒe Kɔkɔetɔ la ŋue!+24 Èto wò dɔlawo dzi ɖe alɔme le Yehowa+ ŋu be:‘Matsɔ nye aʋatasiaɖam gbogboawo,Ayi towo dzi,+Ayi Lebanon fe nutotroewo me.Malã efe sederti kɔkɔwo kple efe sesewu nyuitɔwo afu anyi.Mage ɖe efe kɔkɔfe kekeake, efe ave dodowo me.25 Maɖe vudo ahano tsi;Nye afɔfome ana Egipte-tɔsisiwo* namie.’26 Mèsee oa? Nu siae meɖo be mawɔ tso blema ke.Meɖoe tso gbe aɖe gbe ke.+Azɔ mana wòava eme.+Be nàgbã du sesẽwo woazu glikpowo.+27 Wɔna avɔ le wo me nɔlawo ŋu;Dzika atso wo fo, eye ŋukpe alé wo.Woazu abe nu miemie le agble me kple gbe fẽwo ene,Abe xɔtagbe si ɣedzefeya fiã ene.28 Menya wò anyinɔnɔ, wò dodo kple wò gbɔgbɔ,+Kple wò dzikudodo ɖe ŋunye nyuie,+29 Elabena wò dzikudodo ɖe ŋunye+ kple wò gbeɖeɖe la va ɖo to me nam.+Eya ta made nye ga ŋɔti na wò kple nye numega nu na wò,+Eye makplɔ wò agbugbɔ to mɔ si nèto va la.”30 “‘Esiae anye dzesi na wò:* Miaɖu nuku siwo mie le wo ɖokui si la fe tsetse le fe sia me, eye ne fe trɔ la, miaɖu esiwo gamie tso esiwo mie le wo ɖokui si la me; ke le fe etɔ̃lia me la, miafã nu aŋe nu, eye miade waingblewo aɖu wo me kutsetsewo.+31 Yuda fe afe la me tɔ siwo tsi agbe, siwo susɔ la,+ ato ke ayi to, eye woatse ku aɖo ta dzi.32 Elabena ame susɔeawo ado tso Yerusalem, eye ame siwo tsi agbe la atso Zion To la dzi.+ Aʋakɔwo fe Yehowa fe dzonɔameme awɔ esia ade goe.+33 “‘Eya ta ale Yehowa gblɔ ɖe Asiria-fia ŋue nye esi:+“Mava du sia me o,+Mada aŋutrɔ ɖeka pɛ hã ɖe eme oMatsɔ akpoxɔnu akpe kplii o,Eye mafu kpo ɖe eŋu hã o.”’+34 ‘Agbugbɔ ato mɔ si wòto va;Mava du sia me o,’ Yehowa ye gblɔe.35 ‘Maʋli du sia ta,+ eye maɖee le nye ŋutɔ+Kple nye subɔla David ta.’”+36 Eye Yehowa fe dɔla do yi ɖawu ame akpe alafa ɖeka blaenyi vɔ atɔ̃ le Asiriatɔwo fe asaɖa la me. Esi amewo fɔ ŋdi kanya la, ame kukuwo sɔŋ ko wokpɔ.+37 Eya ta Asiria-fia Senakerib trɔ dzo, eye wòyi ɖanɔ Niniwe.+38 Eye esi wòle ta dem agu le efe mawu Nisrok fe me* la, Adramelek kple Sarezer, siwo nye eya ŋutɔ viaŋutsuwo, wui kple yi,+ eye wosi yi Ararat-nyigba+ dzi. Eye via Esar-Hadon+ zu fia ɖe etefe.


text:
SƆHƐWO BIANA BE
Ke Ne Lãmesẽkuxiwo Ðe Kpe Nam Ðe?—Akpa 2
Lãmesẽkuxi fomevi vovovowoe li.
Ame aɖewo tɔ dzena le gota wokpɔna, gake ame bubuwo ya tɔ nɔa ememe.
Lãmesẽkuxi aɖewo nɔa anyi sẽe gadzona, gake bubuwo ya nɔ anyi ɖaa eye wòhiãna be woakpe akɔ kplii gbe sia gbe.
Wotea ŋu daa wo dometɔ aɖewo alo léa wo nu, gake ɖewo ya nu nɔa sesẽm eye wotea ŋu wua ame gɔ̃ hã.
Sɔhɛwo dzea ŋgɔ lãmesẽkuxi siwo katã ŋu míefo nu tsoe fifia. Nya siwo wo dometɔ ene siwo le avu wɔm kple lãmesẽkuxi siawo tɔgbi gblɔ la dze le nyati sia me. Ne dɔléle aɖe ɖe kpe na wò la, nya siwo wogblɔ ate ŋu ade dzi fo na wò.
GUÉNAELLE
Nu si sesẽna nam wue nye be malɔ̃ ɖe edzi be dɔnɔe menye. Medina be mawɔ nu gbogbo aɖewo, gake nu siwo nɔnɔmea ɖe mɔ be mawɔ gbe sia gbe koe metea ŋu wɔna.
Lãmekadɔléle aɖe le ŋunye si wɔnɛ be nyatakakawo metea ŋu tsoa ahɔhɔ̃a gbɔ yia ŋutilã fe akpa bubuwo tututu o. Ɣeaɖewoɣi la, nye ŋutilã fe akpa ɖewo, tso ta va ɖo afɔgɔme, ʋuʋuna alo tuna. Nu siwo le bɔbɔe gɔ̃ hã wɔwɔ sesẽna nam. Esesẽna nam be mazɔ, mafo nu, maxlẽ nu, aŋlɔ nu alo awɔ dɔ bubuwo. Ne nɔnɔmeawo sesẽ nam ŋutɔ la, hamemetsitsi siwo le míafe hamea me doa gbe ɖa kplim, eye nye dzi dzea eme enumake.
Le kuxi ɖe sia ɖe me la, mesena le ɖokuinye me be Yehowa Mawu li kplim ɣesiaɣi eye wòdoa ŋusẽm. Nyemedina be maɖe mɔ nye dɔlélea nawɔe be mado kpo esubɔsubɔ bliboe o. Nye taɖodzinu vevi aɖee nye be makpe ɖe amewo ŋu woasrɔ̃ nu tso Biblia me ŋugbedodo si nye be madidi o Yehowa Mawu ana anyigba nazu paradiso, afi si fukpekpe maganɔ o, la ŋu.—Nyaɖeɖefia 21:1-4.
Bu nya sia ŋu: Abe ale si Guénaelle wɔe ene la, mɔ kawo nue wò hã àte ŋu akpe ɖe ame bubuwo ŋu le?—1 Korintotɔwo 10:24.
ZACHARY
Esi mexɔ fe 16 la, ɖɔktawo kpɔ ahɔhɔ̃mekansa vɔ̃ɖi aɖe le ŋunye. Wogblɔ nam be ŋkeke enyi koe maganɔ agbe. Eye menɔ avu wɔm kple dɔléle ma tso ɣemaɣi va ɖo egbe.
Fifia metu le nye ɖusikpa dzi elabe ɖusikpa dzie kansaa le. Esi nyemetea ŋu zɔna o ta ehiã be ame aɖe nanɔ gbɔnye le afea me anɔ kpekpem ɖe ŋunye.
Esi dɔlélea nyra ɖe edzi la, nye nufo me megakɔna o. Tsã la, mewɔa nu geɖewo. Mekua skii le tsi dzi, eye mefoa basketball kple volleyball hã. Esi wònye Yehowa Ðasefoe menye ta la, medoa vevie nu le Kristotɔwo fe gbefãɖeɖedɔa hã me. Nyemeka ɖe edzi be ame geɖe ate ŋu ase ale si wosesẽ be ŋutete maganɔ ame ŋu wòawɔ nu siwo wɔwɔ doa dzidzɔ nɛ vevie la o gɔme o.
Nya siwo le Yesaya 57:15 de dzi fo nam ŋutɔ, elabe wona kakaɖedzim be Yehowa Mawu li kple ‘ame siwo wogbã gudugudu’ la eye wòléa be na wo. Eye ŋugbe si Yehowa do le Yesaya 35:6 be magazɔ ake eye manɔ lãmesẽ blibo me asubɔ ye la hã dea dzi fo nam.
Togbɔ be nye dɔlélea nu sẽna ɣeaɖewoɣi ŋutɔ hã la, meka ɖe edzi be Yehowa li kplim. Ne nu te ɖe dzinye alo mele vɔvɔ̃m be nye agbe nu le yiyi ge la, medoa gbe ɖa na ame ɖeka si mate ŋu afo nu na ɣesiaɣi la. Naneke mate ŋu amam ɖa tso Yehowa fe lɔlɔ̃ la gbɔ o.—Romatɔwo 8:39.
Zachary ku esime míebia gbee fe ɣleti eve megbe, exɔ fe 18. Exɔe se vevie be Mawu afɔ ame kukuwo woava nɔ paradiso me le anyigba dzi va se ɖe gbe si gbe wòku.
Bu nya sia ŋu: Aleke gbedodoɖa ate ŋu akpe ɖe ŋuwò be nàkpɔtɔ anɔ Mawu fe lɔlɔ̃ la me abe Zachary ene?
ANAÏS
Esi wodzim eye mexɔ ŋkeke ʋɛ aɖewo ko la, ʋu ɖuɖu ɖe ahɔhɔ̃ me nam, eye esia wɔe nye ame bliboa mezu wɔametɔ, vevietɔ nye afɔwo.
Egbea metea ŋu zãa atizɔti zɔna yia kpuifewo, gake bunɔkekee mezãna zi geɖe hafi tsɔ yia tefewo. Esi wònye be mefona tititi ta la, nyemetea ŋu wɔa dɔ aɖewo, abe nuŋɔŋlɔ, ene o.
Nye dɔlélea ɖea fu nam ŋutɔ eye nye atikewɔwɔa hã mele bɔbɔe o. Meɖo ŋkui be medea ɖɔkta siwo hea lãme na ame gbɔ zi geɖe le kwasiɖa ɖeka me hena ɣeyiɣi didi aɖe. Zi gbãtɔ si wowɔ dɔ sesẽ aɖe nam la, mexɔ fe atɔ̃, eye wogawɔ etɔ̃ bubuwo nam le ema megbe. Dɔwɔwɔ eve mamlɛ siawo ya sesẽ ŋutɔ, elabe menɔ kɔdzi dzinu etɔ̃ hafi nye lãme haya.
Nye fomea kpe ɖe ŋunye ŋutɔ. Míekoa nu, eye esia kpena ɖe ŋunye ŋutɔ ne nu te ɖe dzinye. Nɔnye kple nɔvinye nyɔnuwo dzrana ɖo nam nyuie, elabe nye ŋutɔ nyemate ŋui o. Eveam be nyemate ŋu ado kɔlegɔmewo (afɔkpa zɔkɔkɔ) o. Gake metee kpɔ gbe ɖeka, mefo asi ɖe afɔkpawo me henɔ tatam eye wòɖi kokoe na mí katã míeko ʋuu!
Nyemeɖe mɔ na nye dɔlélea wòxɔ ŋusẽ le asinye keŋkeŋ o. Mesrɔ̃ gbe vovovowo. Togbɔ be nyemetea ŋu kua ʋufo le sno alo tsi dzi o hã, mefua tsi, eye esia doa dzidzɔ nam ŋutɔ. Esi wònye Yehowa Ðasefoe menye ta la, edzɔa dzi nam be mayi aɖafo nu tso nye dzixɔsewo ŋu na amewo. Edze abe amewo lɔ̃a toɖoɖom vevie ene.
Dzinyelawo na menya tso gɔmedzedzea ke be ɣeyiɣi kpui aɖe fe nu ko nye dɔlélea nye. Tso ɣemaɣi la, meva xɔ Yehowa kple ŋugbe si wòdo be yeaɖe fukpekpewo katã ɖa, siwo dome nye fukpekpeawo hã le ɖa la dzi se. Esia do ŋusẽm mele ŋgɔ kpɔm tẽe.—Nyaɖeɖefia 21:3, 4.
Bu nya sia ŋu: Aleke nàwɔ be wò lãmesẽkuxiwo maxɔ ŋusẽ le asiwò keŋkeŋ o abe ale si Anaïs wɔe ene.
JULIANA
Mele dɔlélenutsiŋutete fe dɔmawɔmawɔ nyuie fe dɔ lém eye esia nana mesea veve vevie. Dɔléle sia tea ŋu gblẽa nu le ame fe dzi, dzitodzito kple ʋu ŋu. Egblẽ nu le nye ayikuwo ŋu xoxo.
Mexɔ fe ewo esi wokpɔ dɔléle sia le ŋunye, dɔléle sia nana mesea veve, nu tia kɔ nam eye sẽe ko meléa blanui. Ɣeɖewoɣi la, ewɔna nam be viɖe aɖeke mele ŋunye o.
Esi mexɔ fe 13 la, Yehowa Ðasefo aɖe va míafe afe me. Exlẽ Yesaya 41:10 nam. Yehowa Mawu gblɔ le afi ma be: “Megavɔ̃ o, elabena meli kpli wò; . . . matsɔ nye xɔname fe nuɖusi alé wò.” Ɣemaɣie Yehowa Ðasefowo dze Biblia sɔsrɔ̃ gɔme kplim. Egbea, fe enyi aɖewoe nye esia, mele Mawu subɔm kple nye dzi blibo eye meɖoe kplikpaa be nyemaɖe mɔ nye dɔlélea nakpɔ ŋusẽ ɖe nye agbe dzi o. Mesena le ɖokuinye me be Yehowa na “ŋusẽ si gbɔ dzɔdzɔmetɔ ŋu” lam ale be dzi nanɔ fonye le agbe me.—2 Korintotɔwo 4:7.
Bu nya sia ŋu: Aleke Yesaya 41:10 ate ŋu akpe ɖe ŋuwò be dzi nanɔ fowò le agbe me abe ale si ko wòkpe ɖe Juliana ŋu ene?


text:
Philippiens
PAULO ƑE AGBALẼ SI WÒŋLɔ NA FILIPITɔWO
Kpɔkplɔyiɖeme
Paulo ŋlɔ agbalẽ sia na kristotɔ siwo nɔ Filipi si nye hame
gbãtɔ si Paulo ɖo ɖe Europa. Filipi nye asitsadu xɔŋkɔ aɖe le
Romatɔwo fe dziɖuɖu te. Afi siae wolée le hede gaxɔ me. Eŋlɔ
agbalẽ sia esi wònɔ gaxɔ me. Le ɣemaɣi me la, aʋatsonufiala
aɖewo va ge ɖe hamea me eye ame aɖewo tsi tsitre ɖe Paulo fe
nufiafia ŋu. Ke ame akpa gãtɔ xɔ Paulo fe nufiafia eye wokpe
ɖe eŋu hedi efe nuhiahiãwo nɛ le efe gaxɔmenɔɣi. Paulo te gbe
ɖe dzidzɔ vavãtɔ si le Kristo yomedzedze me la dzi vevie.
Emenyawo
1. Kpɔkplɔyiɖeme, 1:1-11
2. Paulo na nyanya Filipitɔwo tso eɖokui ŋu, 1:12-26
3. Agbenɔnɔ abe kristotɔ ene, 1:27-2 :18
4. Paulo ɖo Timoteo kple Epafrodito ɖe Filipitɔwo, 2:19-30
5. Nufiafia kple ŋusẽdoamenyawo, 3:1-4:9
6. Akpedada le Filipitɔwo fe nunanawo ta, 4 :10-20
7. Nuwunyawo kple yayranyawo, 4 :21-23
1 Agbalẽ sia tso Paulo kple Timoteo, Yesu Kristo fe dɔlawo gbɔ le yiyim na
Osɔfowo fe kpeɖeŋutɔwo kple kristotɔ siwo katã le Filipi.
2 Mawu nayra mi katã. Ẽ, medoa gbe ɖa be Mawu mía Fofo kple míafe Afetɔ
Yesu Kristo nana efe yayra detotɔ mia dometɔ ɖe sia ɖe eye efe ŋutifafa la nanɔ
miafe dziwo kple miafe agbenɔnɔ blibo me.
Akpedada kple gbedodoɖa
3 Nye gbedodoɖawo katã ɖe mia ta nye akpedada sɔŋ ko na Mawu. 4 Eye ne mele
gbe dom ɖa ɖe mia ta la, dzidzɔ sɔŋ yɔa nye dzime. 5 Le kpekpeɖeŋu gã siwo katã
miena le Kristo fe nyanyui la kaka me tso ɣeyiɣi si miesee gbã va se ɖe fifia dzi la
ta. 6 Eye meka ɖe edzi be Mawu ame si dze dɔ nyui sia wɔwɔ gɔme le mia me la,
ayi edzi akpe ɖe mia ŋu bena miatsi ɖe edzi le efe amenuveve la me va se ɖe esime
dɔ si wɔwɔ gɔme wòdze le mia me la nawu nu keŋkeŋ le ŋkeke si Yesu Kristo aga
trɔ va la dzi. 7 Ele ɖoɖo nu be nye dzi nanɔ ɖe mia ŋu abe ale si wòle ene, elabena
miekpɔ gome le Mawu fe yayra me esi menɔ gaxɔ me kple esi medo eye menɔ
nyatefe la ta ʋlim henɔ gbefã ɖem Kristo na amewo. 8 Mawu ɖeka koe nya lɔlɔ̃ vavã
si le menye ɖe mia ŋu abe ale si Yesu Kristo hã lɔ̃ mi ene. 9 Nye gbedodoɖa ɖe mia
tae nye bena, miayɔ fũ eye miagbã go kple lɔlɔ̃ na mia nɔewo eye nenema ke mianɔ
tsitsim ɖe edzi le gbɔgbɔmenunya kple sidzedze me.
10 Elabena medina vevie ɣesiaɣi be miakpɔ vovototo le nyui kple vɔ̃ dome
eye kpe ɖe esia ŋuti la mianɔ dzadzɛ le miafe dziwo me ale bena ame aɖeke mate ŋu
akpɔ kpɔtsotso le mia ŋuti o, va se ɖe esime míafe Afetɔ la nagatrɔ ava. 11 Minɔ nu
nyui kple dɔmenyowɔwɔ dzi ɖaa. Esiawoe afia be mienye Mawu viwo vavã eye
woahe kafukafu kple ŋutikɔkɔe geɖe vɛ na Afetɔ la.
Paulo fe bablawo do nyanyui la ɖe ŋgɔ
12 Nɔvi lɔlɔ̃wo, medi be mianya esia be: Nu sia nu si dzɔ ɖe dzinye le afi sia la, do
gbefãɖeɖe Kristo fe nyanyui la ɖe ŋgɔ boŋ. 13 Elabena ame sia ame si le gbɔnye le
afi sia hekpe ɖe asrafo siwo katã le asaɖame ŋuti la nya kɔtee be susu si ta mele
game ɖo koe nye be menye kristotɔ. 14 Eye nye gamenɔnɔ na be kristotɔ siwo katã
le afi sia la megavɔ̃na na gamenɔnɔ o. Ke le go aɖewo me la, nye dzidodo si metsɔ
le gaxɔ mee la de dzi fo na wo ale gbegbe be womegavɔ̃a gbefãɖeɖe Kristo o.
15 Nyatefe wònye be ame aɖewo ɖea gbefã Kristo le ŋu ʋaʋã kple dzrewɔwɔ
ta, ke ame bubu aɖewo ɖea gbefã nya la kple dzitsinya nyui. 16 Ame evelia siawo
wɔnɛ le lɔlɔ̃ me, elabena wonyae be mele game le afii le nyanyui la ta ʋiʋli ŋuti. 17
Ame kemɛawo gblɔa Kristo fe nya la le ɖokuitɔdidi ta, ke menye tso dzi vavã me o,
kple susu sia be yewoatsɔ xaxa akpe ɖe nye bablamenɔnɔ ŋu. 18 Susu ka ke nu wole
mawunya la gblɔm ɖo hã la, enye nyatefe matrɔmatrɔ be wole gbe fã ɖem Kristo fe
nyanyui la eye esiae nye nye dzidzɔ.
Nu si ta maganɔ agbe vie ɖo
19 Manɔ dzidzɔkpɔkpɔ dzi ɖaa, elabena menya be zi ale si miele gbe dom ɖa ɖe
tanye eye Gbɔgbɔ Kɔkɔe la hã le kpekpem ɖe ŋunye ta la, esiawo katã ahe nyui ko
vɛ nam eye woawɔe be woaɖe asi le ŋutinye le gaxɔ me. 20 Mele lalam eye mele mɔ
kpɔm be nyemawɔ naneke atsɔ do ŋukpe ɖokuinye o; ke boŋ manɔ klalo ɣesiaɣi aɖe
gbefã Kristo abe ale si mewɔnɛ tsã ene, togbɔ be nuwo le sesẽm nam le afi sia ŋutɔ
le ɣeyiɣi siawo me hã la, menya be ne mele agbe o, meku o, made bubu Kristo ŋu.
21 Le gonyeme la, agbenɔnɔ nye mɔnukpɔkpɔ nam be mawɔ dɔ na Kristo. Ke ku
ga ɖe vi wu. 22 Ke nenye be agbenɔnɔ ana mɔnukpɔkpɔ geɖem be maɖe luʋɔwo na
Kristo la, ekema nyemeganya ne agbe alo kue nyo wu o. 23 Ewɔna nam ɣeaɖewoɣi
be manɔ agbe gake le ɣebubuɣiwo la, edzroam be maku, elabena medi vevie be mayi
aɖanɔ Kristo gbɔ. O, adzɔ dzi na nye ya sasasã wu be manɔ kodzogbe afii! 24 Ke
nyatefe lae nye be, mate ŋu ana kpekpeɖeŋu geɖe miawo wu ne mele agbe.
25 Ẽ, ele eme be nye dɔwɔwɔ ga hiã le agbe sia me eya ta meka ɖe edzi be
maganɔ agbe vie wu be makpe ɖe mia ŋuti be miatsi ɖe edzi le xɔse me eye miakpɔ
dzidzɔ. 26 Nye agbenɔnɔ ado dzidzɔ na mi eye wòana mɔnukpɔkpɔ mi be miakafu
Yesu Kristo le ale si wòna megale agbe la ta ne megava mia gbɔ.
27 Ke nu ka kee adzɔ ɖe dzinye hã la, miɖo ŋku edzi ɣesiaɣi be mianɔ agbe
abe kristotɔwo ene, ale be, ne magakpɔ mi alo nyemakpɔ mi o hã la, manɔ ɖaseɖiɖi
nyuiwo sɔŋ ko xɔm tso mia ŋuti be mi katã miele ɖeka kple susu ɖeka sia be miagblɔ
nyanyui la 28 dzidefotɔe, nu ka kee miafe futɔwo awɔ mi hã. Woakpɔ esia abe wofe
anyidzedze fe dzesi ene, ke miawo la, esia anye dzesi tso Mawu gbɔ be, eli kpli mi
eye bena ena agbe mavɔ mi. 29 Ke miawo la menye edzixɔxɔse fe mɔnukpɔkpɔ ko
wona mi o, ke boŋ be miakpe fu ɖe eta hã. 30 Mí katãe le avu sia wɔm ɖekae.
Miekpɔ ale si mekpe fu ɖe eta va yi eye fifia hã megale avu sesẽ aɖe wɔm, abe ale si
mienya nyuie la ene.
Midze Yesu fe ɖokuibɔbɔ fe kpɔɖeŋu yome
2 Nane li abe kristotɔwo fe dzidedefo na wo nɔewo enae? ɖe mielɔ̃m ale
gbegbe be miadi be yewoakpe ɖe ŋutinyea? ɖe mí kpli miawo fe nɔvinyenye le
Afetɔ la me kple míafe gomekpɔkpɔ le Gbɔgbɔ ɖeka la me nye viɖe na mia? ɖe
nublanuikpɔkpɔ le dzime na mi le go aɖe mea? 2 Ekema mina makpɔ dzidzɔ vavãtɔ
to mia nɔewo lɔlɔ̃ kple ɖekawɔwɔ me, eye mitsɔ dzi ɖeka, susu ɖeka kple taɖodzinu
ɖeka wɔ dɔe aduadu.
3 Miganye ɖokuitɔdilawo o; migawɔ nu be miadze ame bubuwo ŋu o. Mibɔbɔ
mia ɖokuiwo eye mibu ame bubuwo be wonyo wu mi. 4 Tɔnye ko nenyo meganɔ
mia me o; ke boŋ mibu ame bubuwo hã ŋuti eye miatsɔ ɖe le nu si wɔm wole la me.
5 Miafe nɔnɔme nenɔ abe Kristo Yesu tɔ ene, 6 ame si, esi wònye be Mawu
fe nɔnɔme mee wònɔ hã la, mebui be ye kple Mawu fe sɔsɔ nye nane si wòle be
yeaʋli kplii o, 7 ke boŋ eɖi gbɔlo eɖokui hetsɔ dɔla fe nɔnɔme do eye wòva le ame fe
nɔnɔme me. 8 Esi wònɔ ame fe nɔnɔme me la, ebɔbɔ eɖokui, ɖo to yi ɖase ku me, yi
ɖase atitsogaŋutiku me ke! 9 Eya ta Mawu do eya amea ɖe dzi yi ɖase tefe kɔkɔtɔ
kekeake eye wòtsɔ ŋkɔ si fo ŋkɔwo katã ta la nɛ. 10 Be le Yesu fe ŋkɔ me, klo sia
klo, adze nɛ le dzifo kple anyigba kpakple anyigba te, 11 eye aɖe sia aɖe aʋu eme be
Yesu Kristo nye Afetɔ, hena Mawu fofo la fe ŋutikɔkɔe.
12 Xɔ̃nye lɔlɔ̃wo, esi menɔ mia gbɔ la, mielé se siwo mede na mi la me ɖe asi
sesῖe. Ke azɔ esi nyemegale mia gbɔ o la, boŋ wòle be mialé be na mia ɖokuiwo wu
eye miawɔ nu nyui siwo afia be miekpɔ ɖeɖe. Mitsɔ bubu kple toɖoɖo na Mawu eye
miagbe nu le nu siwo medzɔa dzi nɛ o la wɔwɔ gbɔ. 13 Elabena Mawu le dɔ wɔm le
mia me. Eyae kpena ɖe mia ŋu be miaɖo toe eye wògakpena ɖe mia ŋu be miawɔ efe
lɔlɔ̃nu.
14 Miwɔ nu sia nu liʋiliʋililῖ kple nyahehe manɔmee, 15 ale bena ame aɖeke
mate ŋu akpɔ mɔ atsɔ fɔɖiɖi na mi o. Minɔ agbe dzadzɛ si ŋu fɔɖiɖi mele o, abe
Mawu vi siwo le xexe si me do viviti tsiɖitsiɖi heyɔ fũ kple ame mawɔnutefewo kple
kɔlialiatɔwo la ene. Miklẽ le wo dome abe akaɖi ene 16 eye migblɔ Agbenya la na
wo.
Ekema nenye be Kristo gava la, makpɔ dzidzɔ gã aɖe be dɔ si mewɔ le mia
dome la ɖe vi geɖe. 17 Eye nenye be wokɔ nye ʋu ɖi le nyatefe me, be wòanye vɔsa
na Mawu ɖe miafe xɔse ta alo nenye be edze be maku ɖe mia ta gɔ̃ hã la, malɔ̃ aku
faa eye mana mia dometɔ ɖe sia ɖe nakpɔ gome le nye dzidzɔ sia me. 18 Elabena ele
be miakpɔ dzidzɔ ɖe esia hã ta eye miadzɔ dzi kplim be wona mɔnukpɔkpɔm be
maku ɖe mia ta.
Timoteo kple Epafrodito
19 Ne Afetɔ la lɔ̃ la, maɖo Timoteo ɖa be wòava kpɔ mi ɖa kpuie. Ekema ne etrɔ
gbɔ la, nu siwo wòava gblɔ nam tso nu siwo katã wɔm miele kple ale si miele dɔa
dzii ŋu la ana dzi nagaɖo fonye. 20 Ame aɖeke megali si tsɔ ɖe le miafe nya me wu
Timoteo o. 21 Edze abe ɖe bubuawo katã tsi dzi ɖe woawo ŋutɔ fe ɖoɖowo ŋuti eye
menye ɖe Yesu Kristo tɔwo ŋu o ene. 22 Ke mienya Timoteo nyuie. ɖe wòle nam
abe vi ene eye wòkpena ɖe ŋutinye le nyanyui la gbɔgblɔ me. 23 Mele mɔ kpɔm be
maɖoe ɖe mi kpuie; ne mese nu si adzɔ ɖe dzinye le afi sia ko. 24 Eye mele mɔ
kpɔm be, Afetɔ la ana be nye ŋutɔ hã mava kpɔ mi ɖa kpuie.
25 Le ɣeyiɣi sia me la, mebui be enyo be magbugbɔ Epafrodito aɖo ɖe mi.
Mieɖoe ɖa be wòava kpe ɖe ŋutinye le nye hiahiãwo me; enyo ŋutɔ. Mí kplii míezu
nɔvi vavãwo eye míewɔa dɔ aduadu. 26 Azɔ la, megbugbɔe le ɖoɖom ɖe mi, elabena
afe le edzrom eye esi miese be, edze dɔ la, mietɔtɔ le mia ɖokuiwo me. 27 Le
nyatefe me la, edze dɔ eye esusɔ vie ko wòaku. Gake Mawu kpɔ nublanui na nye
kplii siaa, bena metsɔ efe ku fe nuxaxa tsɔ kpe esiwo le dzinye xoxo la o.
28 Eya ta metsi dzi vevie be maɖoe ɖe mi, eye menya ale si gbegbe miada
akpee be miegakpɔe, eye esia ana nye hã makpɔ dzidzɔ eye wòaɖe nye xaxawo dzi
akpɔtɔ. 29 Mido dzaa nɛ le Afetɔ la me kple dzidzɔ gã aɖe, eye miɖe miafe
ŋudzedzekpɔkpɔ fiae, 30 elabena efe agbe ɖo xaxa gã aɖe me ɖe Kristo fe dɔ la ta
eye esusɔ vie ne wòaku le esime wòle agbagba dzem be yeawɔ nu siwo miate ŋu wɔ
nam o, ɖe ale si miele adzɔge le gbɔnye la ta.
Migaɖo dzi ɖe ŋutilã ŋu o
3 Mlɔeba la, nɔvi lɔlɔ̃awo, midzɔ dzi le Afetɔ la me. Meɖe fu nam be maŋlɔ nu
mawo ke aɖo ɖe mi o, elabena wonyo na miafe dedienɔnɔ. 2 Minɔ ŋudzɔ na avu
mawo, ŋutsu mawo, ame siwo wɔa funyafunya ŋutilã, 3 elabena mí ame siwo subɔna
le Mawu fe gbɔgbɔ me lae nye aʋatsotso nyuitɔ, ame siwo dzɔa dzi le Kristo Yesu
me eye womeɖoa dzi ɖe ŋutilã ŋu o, 4 evɔ nye ya susu si ta wòle be maɖo dzi ɖe
ŋutilã ŋu la le asinye hafi. Ne ame aɖe bu be yeate ŋu aɖo dzi ɖe ŋutilã ŋu la, nye la
mewui, 5 elabena wotso aʋa nam le ŋkeke enyia gbe, metso Israel dukɔ me, tso
Benyamin fe to la me, Hebritɔ tso Hebritɔwo me, le sea nu la, Farisitɔ menye. 6 Ke
le hamea yometiti me la, ame aɖeke mewum o, eye le dzɔdzɔenyenye si tso sea me
nu la, mokakamanɔŋutɔe menye.
7 Gake meɖe asi le nu siwo katã mebuna tsã be wonye viɖenuwo la ŋu eye
metsɔ wo katã fu gbe be mate ŋu atsɔ nye xɔse kple mɔkpɔkpɔ ana Yesu ɖeka ko. 8
Ẽ, azɔ la, ne metsɔ nu siawo katã sɔ kple viɖe gã si mekpɔ le Kristo Yesu, nye Afetɔ
nyanya me la, womega ɖi naneke le nye ŋkume o. Esia ta metsɔ nu mawo katã fu
gbe, eye mebu wo aɖukpodzinuwoe, bena nye asi nasu Kristo dzi, 9 eye mawɔ ɖeka
kplii. Azɔ la, nyemegaɖoa ŋu ɖe nye dɔ nyui wɔwɔ ŋuti alo Mawu fe seawo dzi
wɔwɔ ŋuti be woaɖem o, ke boŋ meɖoa dzi ɖe Kristo ŋuti be aɖem; elabena mɔ
nyuitɔ si dzi míato awɔ ɖeka kple Mawu lae nye xɔse kple ŋuɖoɖo vevie ɖe
Kristo ɖeka hɔ̃ ko ŋuti. 10 Azɔ la, meɖe asi le nu bubu ɖe sia ɖe ŋuti. Meva kpɔe be
esia koe nye mɔ si dzi míato anya Kristo eye míanye nu hã tso ŋusẽ si fɔe ɖe agbe
tso ku me la ŋu; to esia me míate ŋu ase nu si wònye be míakpe fu, aku kplii la hã
gɔme. 11 Eya ta nu ka kee adzɔ hã la, nye hã manye ame siwo akpɔ gome le ame
kukuwo fe tsitretsitsi kple wofe agbe yeye la me, la dometɔ ɖeka.
Dzesiɖofe yometiti
12 Menye ɖe mele gbɔgblɔm be nye asi su nu siawo katã dzi xoxo alo wowɔm mede
blibo xoxo o, ke boŋ mele ŋusẽ dom nu be nye asi nasu nu si ta Kristo Yesu hã fe
asi su dzinye ɖo la dzi. 13 Nɔvi lɔlɔ̃wo, nyemebu ɖokuinye be nye asi su edzi o. Ke
nu ɖeka si mewɔna lae nye be; meŋlɔa nu siwo le megbenye la be eye mewɔa nye
ŋutete ŋuti dɔ be maɖo nu si le ŋgɔ nye la gbɔ. 14 Mele dzisiɖofe la mi nyam vevie
be maxɔ dziɖuɖudzesi si ta Mawu yɔm le Kristo Yesu me ɖo be manyi agbe mavɔ
dome.
15 Aleae wòle be mí ame siwo tsi le xɔsea me la nakpɔ nu siawoe. Ke ne wò
susu to vovo le nu siawo dometɔ aɖe ŋu la, Mawu aɖe eya hã afia wò. 16 Ke ɖeko
miana míanɔ agbe ɖe nu si dzi míafe asi su la nu.
17 Nɔvi lɔlɔ̃wo, mikpe ɖe ame bubuwo ŋu ne miasrɔ̃ nye agbe fe kpɔɖeŋu eye
mialé ŋku ɖe ame siwo zɔna ɖe ɖoɖo siwo míewɔ na mi nu la ŋuti. 18 Elabena
egblɔe na mi zi geɖe kpɔ, eye megale egblɔm na mi fifia kple aɖatsi be, ame geɖewo
le kristotɔwo fe mɔ dzi zɔm, esiwo, le nyatefe me la, wonye Kristo fe atitsoga la fe
futɔwo. 19 Woatsrɔ̃ gbidigbidi, elabena nu sia nu si dzro wo lae zua wofe mawu; nu
si wòle be wòakpe ŋu na wo la boŋ zua dada blibo na wo eye nu si ko ŋuti wobua
tame lena lae nye agbenɔnɔ le anyigba dzi afii. 20 Ke míawo la dzifoe nye mía de
afi si mía ɖela, Afetɔ Yesu Kristo le eye míele mɔ kpɔm be agatso afi ma ava. 21
Ne egatrɔ va la, atrɔ míafe ŋutilã siwo ŋu anyigbadzi gbɔdzɔgbɔdzɔ le la eye woazu
ŋutikɔkɔe ŋutilã siwo ŋu ŋusẽ le abe eya ŋutɔ tɔ ene, to ŋusẽ triakɔ ma si wòatsɔ aɖu
nu sia nu dzii le afi sia afi la ŋutidɔwɔwɔ me.
ŋusẽdoame nyawo
4 Nɔvi kristotɔ lɔlɔ̃awo, melɔ̃ mi eye medi vevie be mava kpɔ mi ɖa elabena
miawoe nye nye dzidzɔ kple nye fetu si maxɔ ɖe nye dɔwɔwɔwo ta. Eya ta xɔ̃nye
lɔlɔ̃wo, minɔ te sesῖe nyatefetɔe le Afetɔ la me.
2 Meɖe kuku na Ewodia eye mele kuku ɖem na Sintike hã be gbe nadze gbe
dzi na wo le Afetɔ la me. 3 Megale biabiam tso mi, nye hadɔwɔlawo si be miakpe ɖe
nyɔnu siawo ŋuti elabena wowɔ dɔ kplim aduadu le nyanyui la kaka me na ame
bubuwo; eye wowɔ dɔ kple Klemens kpakple nye dɔwɔla bubu siwo ŋkɔ woŋlɔ ɖe
agbegbalẽa me la hã.
4 Dzi nadzɔ mi le Afetɔ la me ɣesiaɣi. Megale egblɔm ake be dzi nadzɔ mi! 5
Mina ame sia ame nakpɔe adze sii be, miedia mia ɖokuitɔ o, ke boŋ miebua ame
bubuwo ŋuti le nu sia nu si miewɔna la me. Miɖo ŋku edzi be Afetɔ la fe vava gogo.
6 Migatsi dzimaɖi le naneke ŋuti o; ke boŋ mido gbe ɖa le nu sia nu me. Migblɔ
miafe hiahiãwo na Mawu, eye migaŋlɔ akpedada nɛ be le efe ŋuɖoɖo ta o. 7 Ne miewɔ esia la ekema Mawu fe ŋutifafa si fo amegbetɔwo fe nugɔmesesewo katã ta la
anɔ mia me. Efe ŋutifafa ana gbɔdzɔe miafe susuwo kple miafe dziwo le ale si miexɔ
Kristo Yesu dzi se la nu. 8 Mlɔeba la, nɔvi lɔlɔ̃wo, nu siwo nye nyatefe, nu siwo dze
na bubu, nu siwo le dzɔdzɔe, nu siwo le dzadzɛ, nu siwo dze na lɔlɔ̃, nu siwo nya
kpɔna ne nu nyui aɖe li alo nane li si wole be woakafu la mibu nu sia tɔgbewo ŋu. 9
Minɔ nu siwo katã miesrɔ̃ tso gbɔnye eye miekpɔm menɔa wɔwɔm la wɔwɔ dzi eye
ŋutifafa fe Mawu la anɔ anyi kple mi. 10 Medzɔ dzi le Afetɔ la me vevie be mlɔeba
la, miegadze ŋkuɖoɖo dzinye gɔme. Le nyatefe me la, mietsɔ ɖe le eme nam, gake
ɖekoe miekpɔ asinu be miaɖee afi o. 11 Menye be ɖe mexaxa ɣeaɖekeɣi tae mele
egblɔm ɖo o, elabena mesrɔ̃ ale si manɔ agbee le dzidzɔ me nenye be nu geɖe loo
alo nu sue aɖe koe le asinye. 12 Menya ale si manɔ agbee, ne naneke mele asinye o
loo alo ne nu sia nu le asinye. Mesrɔ̃ dzidzemekpɔkpɔ fe nu ɣaɣla le go ɖe sia ɖe me,
le foɖiɖi me loo alo le dɔwuame me, le nukpɔkpɔ me loo alo le hiã me. 13 Mate ŋu
awɔ nu sia nu to eya ame si doa ŋusẽm la me. 14 Ke hã la, miewɔe nyuie be
miekpena ɖe ŋutinye le nye ɣeyiɣi sesẽ siawo me.
15 Abe ale si mienya nyuie ene la, esi meva gblɔ nyanyui la na mi zi gbãtɔ
eye meyi nye mɔzɔzɔ dzi tso Makedonia la, mi Filipitɔwo koe zu nye hadɔwɔlawo le
nunana kple nuxɔxɔ me. Hame bubu aɖeke mewɔ esia o. 16 Esi menɔ Tesalonika gɔ̃
hã la, mieɖo nu ɖem zi eve sɔŋ. 17 Togbɔ be mekpɔ ŋudzedze le miafe nunana ŋuti
hã la, nu si gadzɔ dzi nam wu lae nye fetu gã si miava xɔ le mia fe dɔmenyowɔwɔ
ta.
18 Fifi laa la, nu sia nu si mehiã la le asinye, le nyatefe me la nuawo sɔ gbɔ
gɔ̃ hã wu ale si mehiã! Esi Epafrodito va la, etsɔ nunana gbogbo siwo mieɖo ɖem la
vɛ nam. Nunana siawo nye vɔsanu ʋeʋẽ lilῖli si dzea Mawu ŋu ŋutɔ. 19 Eye eyae ana
miafe nuhiahiãwo katã mi tso efe ŋutikɔkɔe kesinɔnuwo me, le nu si Kristo Yesu wɔ
na mí la ta. 20 Azɔ ŋutikɔkɔe woana Mawu mía Fofo la tso mavɔ me yi ɖe mavɔ me.
Amen.
Nuwuwugbedonamewo
21 Medo gbe na kristotɔ siwo katã le afi ma; nɔvi siwo le gbɔnye la hã do gbe na mi.
22 Kristotɔ ɖe sia ɖe si le afi sia la di be mado gbe na mi na yewo, vevitɔ esiwo le
dɔ wɔm le Kaisaro fe Fiasã me. 23 Míafe Afetɔ Yesu Kristo fe amenuveve nanɔ anyi
kple miafe gbɔgbɔwo.


text:
Questions Young People Ask—Answers That Work (Les jeunes s’interrogent—Réponses pratiques), Volume 2
Èle aɖaŋuɖoɖo vavãwo dima? Agbalẽ si nye Questions Young People Ask—Answers That Work (Les jeunes s’interrogent — Réponses pratiques), Volume 2 ate ŋu akpe ɖe ŋuwò. Àkpɔ sɔhɛ alafa geɖe siwo wobia gbee le xexea me godoo la fe nyawo le agbalẽ sia me axlẽ. Wogblɔ ale si Biblia fe aɖaŋuɖoɖowo ɖe vi na woe. Azɔ kpɔ vi siwo agbalẽ sia ate ŋu aɖe na wò ɖa.
Agbalẽ sia akpe ɖe ŋuwò nàkpɔ biabia siwo gbɔna la fe ŋuɖoɖo:
Ale Si Ŋutsuvi Kple Nyɔnuvi Awɔ Nu Kple Wo Nɔewo
Tɔtrɔ Siwo Vana Le Agbe Me
Xɔlɔ̃dzedze Ƒe Kuxiwo
Suku Kple Sukuhatiwo
Ganyawo
Dziwòlawo
Wò Seselelãmewo
Modzakaɖeɖe
Ŋgɔyiyi Le Mawusubɔsubɔ Me
Àte ŋu awɔ agbalẽ sia fe PDF fe kɔpi, alo aŋlɔ agbalẽ na míafe dɔwɔfewo abia agbalẽa fe tata fe kɔpi ɖeka.
De Dzesi: Fifia woate ŋu aŋlɔ nu alo ade dzesi nu le agbalẽ sia fe PDF me. Ne wò PDF-ʋunua tea ŋu wɔa dɔ sia la, ekema àte ŋu aŋlɔ nu ɖi alo ade dzesi nyawo ɖi le agbalẽa fe kɔpi si nèwɔ la ŋutɔ me tẽe.


text: 5 Emegbe Israel-toawo katã va David gbɔ le Hebron+ gblɔ be: “Kpɔ ɖa! Wò fu kple wò ŋutilã* míenye.+2 Tsã esime Saul nye míafe fia la, wòe nɔa ŋgɔ na Israel le efe aʋahohowo me.*+ Eye Yehowa gblɔ na wò be: ‘Wòe akplɔ nye dukɔ Israel, eye wòe azu kplɔla ɖe Israel nu.’”+3 Ale Israel fe ametsitsiwo katã va fia la gbɔ le Hebron, eye Fia David bla nu kpli wo+ le Hebron le Yehowa ŋkume. Emegbe wosi ami na David wòzu fia ɖe Israel nu.+4 David xɔ fe blaetɔ̃ esime wòzu fia, eye wòɖu fia fe blaene.+5 Eɖu fia ɖe Yuda dzi le Hebron fe adre kple ɣleti ade, eye wòɖu fia ɖe Israel blibo la kple Yuda dzi le Yerusalem+ fe blaetɔ̃ vɔ etɔ̃.6 Eye fia la kple efe amewo ho yi Yerusalem ɖe Yebusitɔ+ siwo le anyigba la dzi ŋu. Yebusitɔwo ɖe alɔme le David ŋu gblɔ be: “Màva afi sia akpɔ o! Ŋkuagbãtɔwo kple bunɔwo kura gɔ̃ hã anya wò.” Wosusu be: ‘David mava afi ma gbeɖe o.’+7 Ke hã, David xɔ Zion mɔ́ si woyɔna fifia be David Ƒe Du la.+8 Gbe ma gbe David gblɔ be: “Ame siwo adze Yebusitɔwo dzi la, neto tsiʋu la me ne woayi aɖawu ‘bunɔwo kple ŋkuagbãtɔ’ siwo David* lé fui la hã!” Esia tae wogblɔna be: “Ŋkuagbãtɔ kple bunɔwo mava afe la me o.”9 Eye David va nɔ mɔ́ sesẽ la me, eye wova yɔe be* David Ƒe Du; eye David ɖo gliwo hetu xɔwo ɖe Kpo*+ la ŋu keŋ yi dua me.+10 Ale David nɔ ŋusẽ kpɔm ɖe edzi,+ eye Yehowa, aʋakɔwo fe Mawu la nɔ kplii.+11 Tiro-fia Hiram+ ɖo amewo ɖe David, eɖo sedertiwo+ kple atikpalawo kple gliɖolawo hã ɖee be woatu xɔ* na David.+12 Eye David dze sii be Yehowa na yefe fiaɖuɖu li ke le Israel,+ eye wòdo yefe fiaɖufe la ɖe dzi+ le efe dukɔ Israel ta.+13 Esi David trɔ tso Hebron va Yerusalem la, egadze ahiã+ geɖewo, eye wòɖe srɔ̃ geɖewo, eye wogadzi ŋutsuvi kple nyɔnuvi geɖewo na David.+14 Ame siwo wodzi nɛ le Yerusalem la fe ŋkɔwoe nye esi: Samua, Sobab, Natan+ kple Salomo;+15 Yibhar, Elisua, Nefeg, Yafia,16 Elisama, Eliyada kple Elifelet.17 Esi Filistitɔwo se be wosi ami na David wòzu fia ɖe Israel nu la,+ wo katã woho va David di ge.+ Esi David see la, eyi tefe si yiyi sesẽ la.+18 Eye Filistitɔwo va kaka ɖe Refaim Bali la me.+19 Eye David bia gbe Yehowa+ be: “Maho ɖe Filistitɔwo ŋua? Àtsɔ wo ade asi nama?” Yehowa ɖo eŋu na David be: “Ho yi, elabena matsɔ Filistitɔwo ade asi na wò godoo.”+20 Ale David va Baal-Perazim, eye David si wo le afi ma. Eye wògblɔ be: “Yehowa dze nye futɔwo+ le ŋgɔnye, abe ale si tɔsisi ŋɔa goe ene.” Esia tae wòna ŋkɔ tefe ma be Baal-Perazim.*+21 Filistitɔwo gblẽ wofe legbawo ɖe afi ma, eye David kple efe amewo fɔ wo dzoe.22 Emegbe Filistitɔwo gava kaka ɖe Refaim Bali la me.+23 Eye David gabia gbe Yehowa, gake eɖo eŋu nɛ be: “Mègakpe wo o. Ke boŋ trɔ to wo megbe nàva dze wo dzi le bakatiawo* ŋgɔ.24 Eye ne èse afɔzi le bakatiawo tame la, ekema wɔ kaba nàtso ɖe wo ŋu, elabena ɣemaɣi la, Yehowa dze ŋgɔwò xoxo yina Filistitɔwo fe aʋakɔ la si ge.”25 Eya ta David wɔ abe ale si tututu Yehowa de se nɛ ene, eye wòsi Filistitɔwo+ tso Geba+ va ɖo keke Gezer+ ke.


text:
Enunywi to so nukuikoko ɖeka mɛ!
NYƆNU amɛve ɖekawo zɔnkɔ doju le Baguio juganmɛ, le Philippines. Wokpɔ kunuɖeɖe kekevi ɖeka, vɔ wodeyi gbɔ o. Eyi nɔvinyɔnu Helen ci yí le kekevi lɔ gbɔ ko nukui do wo nyaa. Nyɔnu lɔwo kpɔtɔ le wowo mɔ yí yikɔ, vɔ lé Helen ko nukui koɖo vividodoamɛnu wa dɔ do wo ji.
Yi godu ci nyɔnu lɔwo ɖo hun vayikɔɔ, wokpɔ jw.org ci wotre do Fyɔɖuxuxɔ ɖeka nu. Eyi woɖo ŋwi mɔ yewokpɔ wemakui cɛ hanwo le kekevi lɔ ji gbɛsa. Wo koɖo ve ɖyi le hun lɔ mɛ keŋ vayi kpɔ bɔbɔ gamɛ vovovo ci woŋwlɛ do agbo lɔ ji, nɔ hamɛ ciwo yí zannɔ Fyɔɖuxuxɔ lɔ.
Nyɔnu lɔwo koɖo ve va bɔbɔ ci wowa kplɔɛdo. Vɔ ci woɖo Fyɔɖuxuxɔ lɔ mɛ ɖe, mi wodo goɔ? Helen yɔ! Eyi woɖo ŋwi zeɖeka mɔ eyi ko nukui nyaa do yewo vayi. Helen nu mɔ: “Ci wozɔn vaŋ gbɔɔ, ŋvɔn hwɛɖeka. Ðo ŋbui mɔ taŋfuin ŋwa ŋɖe koɖo wo yɔ.” Vɔ nyɔnu lɔwo ɖe mɛ nɔ Helen mɔ yewokpɔɛ vayi le kekevi lɔ gbɔ.
Nyɔnu lɔwo se vivi nɔ bɔbɔ lɔ koɖo ehadodo koɖo nɔviwo yí ele shigbe mɔ wowo xomumɛtɔwo gbɔ wole hannɛ. Ci wokpɔ mɛbuwo tɔ Fyɔɖuxuxɔ lɔ mɛ kplɔkplɔ le bɔbɔ lɔ goduɔ, wobiɔ se mɔ yewoatɛnŋ akpedo wo nu dru ma. So hwenɔnuɔ, nyɔnu ɖeka so le Philippines ju lɔ mɛ, vɔ xlɔtɔ tɔ bɔbɔ lɔwo yiyi yí tɔ Bibla kplakpla. Nyi yí taɖoɔ? Nukui ci woko di yɔ!